(фото) – Telegraph\nMening_kunim January 15, 2019\n«Самаркандский вестник» вилоят газетасида Самарқанд давлат музей-қўриқхонаси фонди бош мутахассиси Гулруҳ Рахматова мақола эълон қилинди. Мақолада Каъбанинг ёпинчиғидан бир парча мато ҳозирда мамлакат музейларидан бирида сақланаётгани ҳақидаги айтилган. Мақола қуйида тўлиғича берилди.\nБухоро давлат музейи-қўриқхонасида Каъба эшиги пардасидан олинган парча бор. Ҳозирда ёпинчиқнинг бир қисми Самарқанд вилояти ўлкашунослик музейининг «Ривожланган ўрта асрлар» залидаа кўргазмага қўйилган


Хитой лойиҳаси Покистонда ярим миллион одамнинг кўчирилишига олиб келади\nХитойнинг иқтисодий ташкилотлари кўп ҳолларда булдозерлар билан ёнма-ён яшашга мажбур бўлаётган ночор аҳолига қимматга тушмоқда.\nКарачидаги Мачар колонияси маҳалласи. Карачининг соҳилбўйи ҳудудини ривожлантиришга қаратилган Покистон ва Хитойнинг янги қўшма лойиҳаси Мачар колониясининг ярим миллиондан ортиқ аҳолисини ҳеч қандай ёрдамсиз кўчирилишини кўзда тутади. [Зарак Хон]\nКАРАЧИ – Карачининг соҳили ҳудудини ривожлантириш бўйича Покистон ва Хитойнинг янги қўшма корхонаси нафақат ярим миллиондан ортиқ аҳолининг кўчирилишига, ҳимояланган ўрмонларга зарар келтирилишига, балки Синдх вилоятида этник норозиликлар юзага келишига сабаб бўлади, демоқда шаҳарсозлар ва хавфсизлик масаласи бўйича таҳлилчилар.\n23 сентябр куни Исломобод ва Пекин Хитойнинг тўғридан-тўғри инвестицияси билан Карачи соҳилини комплекс ривожлантириш ҳудуди (KCCDZ) лойиҳасини имзоладилар.\nШартнома деярли икки йиллик танаффусдан кейин, Хитой-Покистон иқтисодий коридорининг (CPEC) 10-қўшма ҳамкорлик қўмитаси учрашуви давомида имзоланган.\nЛойиҳа Хитойнинг «Бир камар – бир йўл» ташаббусининг асосий лойиҳаси бўлган CPECнинг бир қисмидир.\nКарачи порти трестининг суғориладиган ерларида Карачи соҳилбўйи ҳудудини комплекс ривожлантириш лойиҳаси модели. [Денгиз ишлари вазирлиги]\n«Карачи порти трестининг ғарбий ботқоқликларидаги деярли 640 гектар суғориладиган ер майдони учун ишлаб чиқилган KCCDZ нафақат Покистон, балки бутун минтақа учун флагман лойиҳа бўлади», деб хабар берган Покистон денгиз ишлари вазирлиги 25 сентябр кунги баёнотида.\n3,5 миллиард АҚШ долларига тенг лойиҳа шу атрофдаги харобаларда яшаётган 20 мингдан ортиқ оиланинг кўчирилишига сабаб бўлади, дейилади ҳужжатда.\nАммо, бу режалар аҳолининг аксариятига ҳеч қандай ёрдамни кўзда тутмайди, дейди шаҳарсозлар ва ҳуқуқбонлар Мачар колониясининг ярим миллиондан ортиқ аҳолисини назарда тутиб.\nKCCDZ энг қадимги норасмий аҳоли пунктларидан бири бўлган Мачар Колониясининг бутун ҳудудини ўзлаштирмоқчи, дейди Karachi Urban Lab ташкилотига алоқадор шаҳарсоз Муҳаммад Тоҳид.\nКолониянинг барча аҳолиси кўчирилади, дейди у. «Ҳукуматнинг кўчириш бўйича ҳеч қандай аниқ режаси йўқ», деб қўшимча қилган у.\n«Мачар колониясидаги аҳолининг аксарияти бенгал ва роҳинжа муҳожирларидан иборат, улар бу ерларда бир неча ўн йиллардан бери яшаб келишади. Уларнинг кўпчилиги фуқароликка эга эмас ва буни тасдиқловчи ҳужжатлари ҳам йўқ», дейди Тоҳид.\n«Жуда ёмон шароитда яшаб келган бўлсак ҳам, ҳукумат тараққиёт баҳонасида уйимиздан ҳайдаб чиқаришига йўл қўймаймиз», деб айтган Мачар колониясидаги ижтимоий ходимлардан бири Минҳожиддин.\nҲукумат тараққиёт лойиҳалари бўйича кўчирилган аҳолига муқобил тураржой ёки компенсация пули ажратмаган, дейди у.\nЭтник норозилик авж олмоқда\nСиндх ва Балужистон вилоятларида Хитой таъсирининг экспоненциал ўсиши, Хитой компанияларининг маҳаллий ресурсларни маҳаллий аҳолига таъсирини ҳисобга олмаган ҳолда ўйламай эксплуатация қилиши норозиликларга сабаб бўлмоқда, дейди хавфсизлик бўйича мутахассислар.\nСиндхларнинг этник сиёсий партияси «Тарақий Пасанд» етакчиси Қодири Магсий соҳил ҳудудида ҳукуматнинг сирли тарзда KCCDZ каби лойиҳаларни имзолашини танқид қилди.\nҲукумат тафсилотларни оммага ошкор қилиши керак, дейди у.\n«Биз ривожлантириш жараёнига қаршимиз, Синдх ерлари оккупациясига йўл қўйилмаслиги ва унга қараб турилмаслиги керак», дейди Магси.\n«KCCDZ каби «Бир камар – бир йўл» ташаббусига алоқадор лойиҳалар кейинчалик ҳам синдх этник жангарилари вилоятда ўз фойдасига қўллаётган Хитойга қарши кайфиятни кучайтиради», дейди карачилик полиция зобити.\nЎтган йили Покистон Синдх вилоятидаги «Бир камар – бир йўл» ташаббусига алоқадор лойиҳаларга ҳужум уюштирганликда айблаб, учта Синдх этник жангари гуруҳини, жумладан, Синдхудеш инқилоб армияси (SRA) фаолиятини тақиқлаган эди.\n2020 йилнинг июл ойида SRA Хитойнинг мамлакатдаги манфаатларига қарши курашиш учун шакллантирилган Балужистоннинг айирмачи гуруҳлари конгломерати Baloch Raji Aajoi Saangar (BRAS) билан бирлашган.\n«Покистон ҳуқуқни муҳофаза қилиш идоралари ўн йиллик аксилтеррор операциялари ёрдамида Толибон жангариларини назорат қилишга эришган эди», дейди полиция зобити.\n«Аммо ҳукуматнинг режалари, жумладан KCCDZ, Хитой балиқчиларининг овларига, Тар чўли ҳудудида «Бир камар – бир йўл» ташаббусига алоқадор лойиҳалар туфайли келиб чиқаётган адолатсизликка нисбатан тоқати мамлакат бўлиб этник норозиликларнинг янги тўлқинини келтириб чиқармоқда.»\nҲимояланган ўрмонга таҳдид\nБу орада KCCDZ лойиҳаси минтақадаги муҳим мангра ўрмонини йўқ қилади, дейди манфаатдор экологик фаоллар.\nБу «Бир камар – бир йўл» ташаббусининг иқлим ўзгаришига сабаб бўлиши ва маҳаллий аҳоли саломатлигига жиддий таъсир кўрсатиши билан боғлиқ илк ҳолат эмас.\nМангра ўрмонлари томонидан ҳосил бўлган табиий тўсиқнинг йўқ қилиниши эҳтимоли 20 миллионга яқин аҳолига эга Карачини кучли бўрон ва цунамилар хавфи остида қолишига сабаб бўлиши мумкин.\n«Ҳуддуда ҳимояланган мангра ўрмонлари бор», деб ёзади эколог ва журналист, карачилик Афиа Салом ўзининг Twitter саҳифасида. У аҳолини манграларнинг йўқ қилинишига қарши курашишга ҳозир туришга чақирган.\nKCCDZ лойиҳасини режалаштирганлар «Покистон олий судининг Карачи порти трестида ҳеч қандай фаолият олиб борилмаслиги, суғориладиган ерлардан фақат плантация учун фойдаланиш ҳақидаги қарорига қарши чиқмоқда», деб ёзган у.\nАвтобусга ҳужум Покистонда Хитойга нисбатан норозилик кучайиб бораётганидан дарак бермоқда\nЖангарилар Хитой режимининг Покистондаги очиқдан-очиқ эксплуатацияси, Шинжондаги мусулмонларга нисбатан муомаласи ва COVID-19 вируси бўйича олиб бораётган дезинформациясига муносабат билдирган.


2013-йил йил якуни\nЖорий йилнинг 17 январида Вазирлар Маҳкамасининг 2013 йилда мамлакатни ижтимоий-иқтисодий ривожлантириш якунлари ва 2014 йилга мўлжалланган иқтисодий дастурнинг энг муҳим устувор йўналишларига бағишланган мажлиси бўлиб ўтди.\nМажлисда Муҳтарам Президентимиз Ислом Абдуғаниевич Каримов “2014 йил юқори ўсиш суръатлари билан ривожланиш, барча имкониятларни сафарбар этиш, ўзини оқлаган ислоҳотлар стратегиясини изчил давом эттириш йили бўлади” деб номланган маърузаларида жаҳонда кечаётган иқтисодий инқироз ва мавжуд аҳволни батафсил таҳлил қилиб, Ўзбекистоннинг ютуқлари ва кейинги ривожланиш истиқболларини аниқ белгилаб бердилар.\nМуҳтарам Президентимиз ушбу маърузаларида мамлакатимизни ижтимоий-иқтисодий ривожлантириш дастурининг энг муҳим 6 та устувор вазифаларини белгилаб бердилар. Хусусан:\nБиринчиси, иқтисодиётни ўстиришнинг барқарор юқори суръатларини таъминлаш бўйича қабул қилинган стратегияни давом эттириш, бунинг учун мавжуд резервлар ва имкониятларни сафарбар этиш;\nИккинчиси, саноатда юқори технологияли ва замонавий бўлган энг муҳим объектлар ҳамда қувватларни ишга тушириш, инвестиция жараёнини ошириш ва такомиллаштириш;\nУчинчиси, мамлакатда ишлаб чиқаришни техник ва технологик жиҳатдан янгилаш ва модернизациялашнинг, жаҳон бозорларига чиқишнинг асосий омили ҳисобланган тўлақонли рақобат муҳитини шакллантириш;\nТўртинчиси, ишбилармонлик муҳитини (“бизнес билан шуғуллан” тамойили бўйича) шакллантириш, кичик бизнес ва хусусий тадбиркорликни ҳар томонлама қўллаб-қувватлаш ва янада рағбатлантириш;\nБешинчиси, ижтимоий соҳани ривожлантириш, иш ўринлари ташкил этиш ва аҳолининг иш билан бандлигини таъминлаш, уй-жойлар қуриш ва аҳоли пунктларини ободонлаштириш, таълим жараёнини ва соғлиқни сақлаш соҳасини ислоҳ қилишни давом эттириш ва такомиллаштириш;\nОлтинчиси, "Соғлом бола йили" Давлат дастурини амалга ошириш.\nМазкур устувор вазифаларни амалга ошириш учун Муҳтарам Президентимиз Ислом Абдуғаниевич Каримов ўз маърузаларида “Ишбилармонлик - бизнес юритиш биз учун амалий қулай шароит туғдириб бериш, кичик бизнес ва хусусий тадбиркорликни ҳар томонлама қўллаб-қувватлаш ва рағбатлантириш реал иқтисодиётни ислоҳ этишнинг навбатдаги энг муҳим йўналишига айланмоғи зарур” деб таъкидладилар.\nБу маъруза мазмун-моҳиятини вилоят, ҳар бир шаҳар ва туман ҳокимлари чуқур англаган ҳолда, тегишли хулосалар чиқаришлари талаб этилади.\nХоразм вилоятида ўтган 2013 йилда Ялпи ҳудудий маҳсулотни ўсиш суръати 109,1 фоизни, саноат маҳсулотлари ишлаб чиқаришда 111,8 фоизни ташкил этди.\nБундай юқори ўсиш суръаларига эришишда, Муҳтарам Президентимизнинг 2012 йил 22 ноябрдаги “2013-2015 йилларда Хоразм вилояти саноат салоҳиятини ривожлантириш Дастури тўғрисида”ги (ПҚ-1856-сон) қарорлари асосида жами 462 млн долларлик 253 та лойиҳалар амалга оширилаётганлиги муҳим аҳамият касб этди.\nЎтган 2013 йилнинг ўзида бу дастурга асосан 48,4 млн. долларлик 147 та лойиҳалар амалга оширилди.\nИкки йил аввал Хоразмда Дамас ишлаб чиқарилади деса, ҳеч ким ишонмаган бўлса, бугунги кунда муҳтарам Президентимиз ташаббуслари билан Хазорасп туманида Дамас ишлаб чиқариш йўлга қўйилмоқда.\nУрганч шаҳрида “Урганч экскаватор” заводи модернизация қилинди ҳамда бир нечта йирик, енгил саноат, қурилиш материаллари ва истеъмол товарлари ишлаб чиқариш корхоналари ишга туширилмоқда.\nШунингдек, Президентимизнинг 2012 йил 6 декабрдаги “2013-2017 йилларда Урганч шаҳрини қайта қуриш ва Хоразм вилояти аҳолисини ичимлик суви таъминотини тубдан яхшилаш Дастури тўғрисида”ги қарорлари асосида (ПҚ-1874-сон) жами 1,6 триллион сўмлик ишлар кўзда тутилган бўлса, ўтган 2013 йилда 476 млрд сўмдан зиёд маблағлар ўзлаштирилди.\nБугунги кунда ушбу бунёдкорлик ишларига барчангиз гувоҳ бўлиб турибсиз.\nКичик бизнес субъектлари томонидан ишлаб чиқарилган маҳсулотни ялпи ички маҳсулотдаги улуши 73,8 фоизга, кўрсатилган хизматлар ҳажми эса 43,1 фоизга етди.\nҲисобот йилида 60,5 мингта янги иш ўрни ташкил қилинди ва 26 мингга яқин коллеж битирувчиларини бандлиги таъминланди.\nБугун 2013 йилда вилоятни ижтимоий-иқтисодий ривожлантириш якунларини сарҳисоб қилиш ҳамда 2014 йилги иқтисодий дастурнинг энг муҳим устувор вазифалари амалга оширилишини таъминлашга йўналтирилган чора-тадбирлар заминини белгилаб олиш учун йиғилдик.\nБугун йиғилишимизда Ўзбекистон Республикаси Бош вазирининг биринчи ўринбосари Рустам Содиқович Азимов ҳамда республика Ҳукумат аъзолари, вазирлик ва идоралар раҳбарлари иштирок қилмоқдалар.\nШунингдек, вилоят, шаҳар ва туманлар студияларида вилоят ҳокимининг ўринбосарлари, халқ депутатлари вилоят ва туманлар Кенгаши депутатлари, шаҳар, туманлар ҳокимлари, уларнинг ўринбосарлари, саноат корхоналари, бир мингдан ортиқ тадбиркорлар ҳамда тегишли бошқармалар, ташкилотлар, оммавий-ахборот воситалари ва ҳуқуқни муҳофаза қилиш органлари раҳбарлари таклиф этилган.\nЖорий йилнинг 17 январь куни Вазирлар Маҳкамаси мажлисида Муҳтарам Прeзидeнтимиз “2014 йил юқори ўсиш суръатлари билан ривожланиш, барча мавжуд имкониятларни сафарбар этиш, ўзини оқлаган ислоҳотлар стратегиясини изчил давом эттириш йили бўлади” номли мaърузaларида 2013 йилда республикани ижтимоий-иқтисодий ривожлантиришнинг якунларини муҳокама қилиб, 2014 йилги иқтисодий дастурнинг энг муҳим устувор вазифалари амалга оширилишини сўзсиз таъминлашга доир чора-тадбирларни белгилаб бердилар.\nМамлакатимизда амалга оширилаётган ислоҳотлар, инқирозга қарши курашиш борасида тўпланган тажриба нуфузли халқаро молия ва иқтисодий институтлар, жаҳондаги етакчи илмий марказлар томонидан юқори баҳоланмоқда.\n2013 йил якунларига баҳо берганда Хоразм вилояти учун ҳам ўта муҳим ва барча соҳаларда туб бурилиш йили бўлганлигини алоҳида эътироф этсак муболағи бўлмайди.\nМуҳтарам Президентимиз Ислом Абдуғаниевич Каримов\n2012 йил октябрь ойида Хоразмга қилган ташрифлари давомида вилоят истиқболини аниқ ва равшан белгилаб бердилар.\nПрезидентимизнинг “Хоразм вилоятини ижтимоий-иқтисодий ривожлантириш ҳамда аҳоли турмуш даражасини янада яхшилаш”га қаратилган 4 та муҳим қарорлари асосида Урганч шаҳридаги бунёдкорлик ва ободонлаштириш ишларини, вилоятда саноат, қишлоқ хўжалиги ва сайёҳлик соҳаларини тараққий эттириш мақсадида 2013 йилда умумий қиймати 292 млн. долларга тенг бўлган 784 та лойиҳа амалга оширилди.\nХусусан, “2013-2015 йилларда Хоразм вилояти саноат салоҳиятини ошириш Дастури” доирасида жами 48,4 млн. долларлик 147 та лойиҳа ишга туширилди ва 2436 та янги иш ўринлари яратилди.\nОзиқ-овқат маҳсулотлари ишлаб чиқариш бўйича 55 та, қурилиш материаллари бўйича 57 та, машинасозликда 4 та, енгил саноат ва бошқа соҳаларда 31 та лойиҳа ишга туширилиб, 9 та янги турдаги маҳсулотларни ишлаб чиқариш ўзлаштирилиб, 1,2 млн. долларлик маҳсулот экспорт қилинди.\nМуҳтарам Президентимизнинг 1,6 трлн сўм қийматидаги “Урганч шаҳрининг бош режасини амалга ошириш, ободонлаштириш ишларини ва Хоразм вилояти аҳолисини ичимлик суви таъминотини тубдан яхшилаш чора-тадбирлари тўғрисида”ги қарорларига асосан 2013 йилда Урганч Халқаро аэропортидан “Урганч Темир йўл” вокзалигача бўлган Ал-Хоразмий кўчасида, Марказий майдонда, Марказий деҳқон бозори ва унинг атрофида, Шовот канали бўйида ҳамда Ёшлик кўчасида жойлашган 424 та объектда жадал суръатларда ташкил қилинди.\nЁшлик кўчаси спорт шаҳарчасидаги ёпиқ манеж мажмуасида, гимнастика залида, 2 та спортзал ва бассейнда ҳамда бадминтон ва баскетбол марказларида қурилиш ишлари бажарилмоқда.\nШу билан бирга 101 та 2 қаватли коттедж типидаги уйларда, Республика тижорат банклари ва йирик ташкилотлар маблағлари ҳисобига 25 та уй-жойларда ҳам қурилиш ишлари олиб борилмоқда.\nШовот каналини бетонлаш ва Урганч шаҳар ер ости сувлари сатҳини пасайтириш бўйича бир қатор ишлар якунланди ва амалга оширилмоқда. Каналнинг шаҳар ичидан ўтувчи 7,3 км узунликдаги ҳамда канал тубининг 730 м қисмида бетонлаштириш ишлари бажарилди.\nШовот каналидан сизиб чиқувчи фильтрация сувларини тутиб қолувчи ёпиқ-ётиқ дренаж (ЗГД) тизими қурилди, мавжуд тик дренаж қудуқлари ишчи ҳолатга келтирилди. Мазкур чора-тадбирлар натижасида Урганч шаҳар ва Шовот канали атрофида ер ости сувлари сатҳини 1-1,5 метргача пасайишига эришилди.\nКанал устидан ўтувчи Ал-Хоразмий кўчасидаги кўприк замонавий услубда қайта реконструкция қилинди.\nДастурга асосан Қорақалпоғистон Республикаси, барча вилоятлар ва Тошкент шаҳар вакиллари иштирокида Шовот каналининг икки қирғоғида 14,2 км масофада жами 89,5 гектар майдонда қурилиш ва ободонлаштириш ишлари олиб борилди, шундан 55 гектар майдон кўкаламзорлаштирилди ва манзарали дарахтлар экилиб, замонавий парк зонаси барпо этилди.\nМуҳтарам Юртбошимизнинг “2013-2015 йилларда Хоразм вилоятида туризм соҳасини ривожлантириш дастури тўғрисида”ги қарорига асосан жами 65 та чора-тадбирлар амалга оширилиши натижасида вилоят иқтисодиётига 27,3 млн. доллар миқдорида инвестициялар киритилди.\nБелгиланган чора-тадбирлар амалга оширилиши натижасида\n2013 йилда туризм соҳасида 22 та объект (2 та мехмонхона, 7 та меъморий обидалар, 4 та умумий овқатланиш объектлари, 8 та санитария-гигиена объектлари, 1 та кўнгил-очар объектлари) ишга туширилди.\nАйни кунларда Хоразмда ким билан суҳбатлашманг, бундай кўламдор ва беқиёс ўзгаришлар, албатта, мустақиллигимиз шарофати, Муҳтарам Юртбошимизнинг вилоятимиз аҳлига кўрсатаётган оталарча ғамхўрлигининг натижаси эканлигини алоҳида таъкидлашмоқда.\nБундай юксак эътибордан барча хоразм аҳли ва фаоллари масъулиятларини икки карра ошириб, Юртбошимиз айтганларидай, юртимизни ривожлантириш учун шижоатли меҳнат қилишимиз керак.\n2013 йил якунларига қисқача тўхталадиган бўлсак, бутун Мамлакатимизда бўлгани каби вилоятимизда ҳам иқтисодий ўсишнинг юқори суръатлари таъминланди.\nЖумладан, ялпи ҳудудий маҳсулот 9,1 фоизга, саноат маҳсулотлари ишлаб чиқариш 11,8 фоизга, истеъмол товарлари ишлаб чиқариш 8,7 фоизга, қишлоқ хўжалиги маҳсулотлари етиштириш 6,4 фоизга, капитал қўйилмалар 36 фоизга, қурилиш ишлари 16,5 фоизга, чакана савдо айланмаси 12 фоизга, жами хизматлар 21,1 фоизга ўсишига эришилди.\nВилоятни 2013-2015 йилларда ижтимоий-иқтисодий ривожлантириш дастури доирасида 2013 йилда жами 147 млн. доллар миқдоридаги маблағлар ўзлаштирилди ва 1576 та лойиҳа амалга оширилди, натижада 10,4 минг та янги иш ўринлари яратилди. Хусусан, саноат соҳасида 57 млн. доллар миқдоридаги маблағлар ўзлаштирилди ва 325 та лойиҳа амалга оширилди, натижада 4471 та янги иш ўринлари яратилди.\nИшга туширилган корхоналарнинг 55 таси (16,9%) енгил саноат,\n86 таси (26,5%) озиқ-овқат маҳсулотлари, 150 таси (46,2%) қурилиш материаллари ва қолган 34 таси бошқа саноат маҳсулотлари ишлаб чиқаришга йўналтирилган.\nЛойиҳаларнинг 188 таси тижорат банклари иштирокида амалга оширилган бўлиб, қиймати 25,6 млн долларга тенг кредит маблағлари жалб этилди.\nИшбилармонлик муҳитини такомиллаштириш бўйича амалга оширилаётган тадбирлар натижасида ҳисобот даврида 1058 та янги кичик бизнес ва хусусий тадбиркорлик субъектлари ташкил этилди.\nТижорат банклар томонидан кичик бизнес ва хусусий тадбиркорлик субъектларига 279,5 млрд. сўм ёки 2012 йилга нисбатан 67,2 млрд. сўмдан ортиқ кредит маблағлари ажратилди.\nВилоят ялпи ички мaҳсулoтида кичик бизнeс субъектлaрининг улуши 2000 йилга нисбатан жорий йилда 34,2 фоиздан 73,8 фоизга етди.\nҲисобот даврида кичик бизнеснинг жами ишлаб чиқарилаётган саноат маҳсулотларидаги улуши 35,8 фоизни, ҳудудий экспортда\n64,2 фоизни ва бандлигида 79,2 фоизни ташкил этган.\nЎтган 2013 йилда иқтисодиёт тармоқларига жами 1,1 трлн. сўм миқдорида капитал маблағлар жалб қилинди, ушбу маблағларнинг 52,1 фоизи, яъни 565 млрд. сўми ишлаб чиқариш соҳасига йўналтирилди.\nНамунавий уй-жойлар қурилиши бўйича Дастурга мувофиқ 29 та массивда 730 та уй-жойлар қурилди. Бу мақсадларга 102,2 млрд. сўм маблағ сарфланди, шундан 58,1 млрд. сўми Осиё тараққиёт банкининг кредит маблағларидир.\n2013 йилда барча манбаалар ҳисобидан вилоятнинг 95 та аҳоли пунктларида 220,2 км ичимлик сув қувурлари тортилиб, 62,6 минг аҳолининг ичимлик сув таъминоти яхшиланди. Ушбу мақсадларга 25,2 млрд. сўм сарфланди.\nБундан ташқари 62,1 км умумий фойдаланувдаги (маҳаллий аҳамиятдаги 45,5 км) ва 105,8 км ички хўжаликлараро автомобил йўллари тўлиқ таъмирлаш ишлари ҳам олиб борилди.\nЭлектр энергияси ва табиий газ таъминотини яхшилаш мақсадида катта ҳажмдаги (жами 39,2 млрд. сўм) таъмирлаш ва реконструкция қилиш ишлари бажарилди.\nКейинги йилларда ерлaрнинг унумдoрлигини oширишгa aлoҳидa эътибор қaрaтилиши айниқса, мелиорация тизимида олиб борилаётган изчил ислоҳотлар диққатга сазовор.\nЕрларнинг мелиоратив ҳолатини яхшилаш мақсадида вилоятда 2008-2013 йилларда жами 7,9 минг км узунликда коллектор зовур тармоқларида реконструкция ва таъмирлаш ишлари бажарилиб,\n202 минг гектар майдонда ер ости сувлари пасайишига эришилди.\nНатижада, кучли шўрланган майдонлар 2007 йилда 28,9 минг гектарни ташкил қилган бўлса, 2013 йилда 21,8 минг гектарни ташкил этиб, 7,1 минг гектарга камайтирилди.\nБугун экин майдонларини оптималлаштириш ва қишлоқ хўжалиги экинларини районлаштириш, энг муҳим хомашё ва экспортбоп маҳсулот бўлмиш пахта етиштиришнинг нисбатан барқарор ҳажмини сақлаган ҳолда, бошқа қишлоқ хўжалиги маҳсулотлари етиштиришни бир неча баробар кўпайтириш имконини бермоқда.\nЭнг муҳими, вилоят аҳолисини озиқ-овқат маҳсулотлари билан тўлиқ таъминлашга замин яратди. Хусусан, ғалла етиштириш\n2000 йилга нисбатан 1,4 баробар, картошка – 5,0 марта, сабзавот –\n5,3 баробар, узум – 3,0 марта, гўшт - 2,2 марта, сут – 2 марта ва тухум – 2,9 баробар ошди.\nБугунги кунда энг долзаб масала бу меҳнат бозорига кириб келаётган ёшларни бандлигини таъминлаш ҳисобланади.\n2012-2013 ўқув йилида касб-ҳунар коллежлари битирувчиларини 25,6 мингтасининг (86,9%) бандлиги таъминланди. Шундан,\n12975 нафари ёки 50,8 фоизи ўзлари ишлаб чиқариш амалиётини ўтаган корхоналарга ишга жойлашди.\nБандлик дастурига асосан вилоятда ўтган йили 60,5 мингта янги иш жойлари яратилди.\nМуҳтарам Юртбошимизнинг маърузаларида белгилаб берилган устувор вазифалардан келиб чиқиб, жорий йилда вилоятда қўйидаги вазифаларни амалга оширишни ўзимизга белгилаб олдик.\nБиринчидан, 2014 йилда ялпи ҳудудий маҳсулот ҳажмини 10,5 фоизга, саноат маҳсулотлари ишлаб чиқаришни 29,3 фоизга, истеъмол товарларини ишлаб чиқаришни 21 фоизга, қурилиш пудрат ишларини 12,0 фоизга, қишлоқ хўжалигини 5,5 фоизга, чакана савдо айланмасини\n11,8 фоизга ва жами хизматлар ҳажмини 16,7 фоизга ўсиши таъминланиши зарур.\n2014 йилда қиймати 244 млн долларга тенг 1572 та, жумладан, 245 та саноат соҳасида, 952 та хизмат кўрсатиш ва сервисда ҳамда 375 та қишлоқ хўжалигида лойиҳаларни амалга ошириш ва шу орқали 11,4 мингдан ортиқ (саноат соҳасида 6411 та, хизматлар соҳасида 3307 та, қишлоқ хўжалиги соҳасида 1764 та) янги иш ўринлари яратиш зарур.\nИккинчидан, Муҳтарам Президентимизнинг Қарорларига асосан 2014 йилда Урганч шаҳрида 670 та объектларда қўшимча ишлар билан биргаликда жами 714 млрд. сўмлик қурилиш ишлар бажариш лозим.\n2014 йилда 28 та массивда 807 та намунавий лoйиҳалар асoсида уй-жойлар қурилади. Бу мақсадларга 129,1 млрд. сўм маблағ сарфланади.\nУчинчидан, маҳаллий аҳамиятдаги 24,5 км ва 35,6 км ички хўжаликлараро қишлоқ автомобиль йўллари таъмирланади.\nИчимлик суви таъминотини яхшилаш Дастурига асосан 85 та аҳоли пунктларида 182,9 км ичимлик суви қувурлари тортиш ҳамда\n3 та сув иншоотларини ўрнатиш тадбирлари бажарилади. Натижада, 64 минг аҳолининг ичимлик суви масаласи тўлиқ ҳал этилади ва 65 та қишлоқда илк бор марказлашган сув таъминоти йўлга қўйилади.\nАҳолини табиий газ ва электр-энергияси билан таъминлашни яхшилаш мақсадида 150 км газ тармоқлари ва 263,1 км кабель ва ҳаво линиялари янгидан тортилади ҳамда аҳолига 113,3 минг тонна кўмир етказиб бериш ва суюлтирилган газ баллонлари билан таъминлаш чора-тадбирлари амалга оширилади.\nТўртинчидан, 2014 йил Инвестиция дастурига мувофиқ 146 та объектда, шундан 21 та умумтаълим мактаблари, 9 та касб-ҳунар коллежлари, 12 та соғликни сақлаш, 13 та болалар спорти ва 85 та ичимлик суви объектларида қурилиш ишлари олиб борилади.\nБешинчидан, ишбилармонлик муҳитини (“бизнес билан шуғуллан” тамойили бўйича) шакллантириш, кичик бизнес ва xизмaт кўрсaтиш сoҳaларини ривожлантириш орқали янги иш ўринларини яратиш, айниқса қишлоқ жойларида аҳоли бандлигини ҳамда аҳолининг ҳаёт даражаси ва сифатини яхшиланишини таъминлашга алоҳида эътибор қаратилади.\nЖорий йилда 60,2 мингта иш ўрни яратиш, аввало меҳнат бозорига 2013-2014 ўқув йилини битказиб кириб келувчи 26,4 мингдан ортиқ ёшларни иш билан тўлиқ таъминлаш бўйича кенг кўламли чора-тадбирлар кўрилади.\nОлтинчидан, "Соғлом бола йили" Давлат дастурини амалга ошириш, хусусан жисмоний соғлом, маънавий етук, ҳар томонлама уйғун ва баркамол ривожланган, мустақил фикрлайдиган, интеллектуал салоҳиятга, чуқур билим ва замонавий дунёқарашга эга бўлган ёш авлодни тарбиялаб вояга етказиш вазифасини изчил давом эттириш.


Бугун, 12-ноябр куни Ўзбекистонда кутилаётган об-ҳаво маълумоти\n12 Noyabr 09:00 Ўзбекистон янгиликлари\n12 НОЯБР 7-12-ноябрда шарқий ҳудудларда бироз булутли бўлади ёғингарчилик бўлмайди кечаси ҳаво ҳарорати ОБ-ҲАВО ПРОГНОЗ СИНОПТИК ЎЗГИДРОМЕТ\nЎзгидрометнинг хабар беришича, бугун, 12-ноябр куни республика ҳудудида бироз булутли бўлади, ёғингарчилик кутилмайди, кечаси совуқ бўлади.\nҚисман булутли, ёғингарчилик кузатилмайди. Шарқдан 3-8 м/с тезликда шамол эсади. Кечаси 3-5, кундузи 14-16 даража илиқ бўлади.\nҚисман булутли, ёғингарчилик кузатилмайди. Шарқдан 7-12 м/с тезликда эсаётган шамол. Ҳарорат кечаси 0-5° илиқ, кундузи 5-10° илиқ бўлади.\nҚисман булутли, ёғингарчилик кузатилмайди. Шарқдан 7-12 м/с тезликда эсаётган шамол. Кечаси 2-7 даража илиқ, кундузи 11-16 даража илиқ бўлади.\nҚисман булутли, ёғингарчилик кузатилмайди. Шарқдан 7-12 м/с тезликда эсаётган шамол. Кечаси 3-8, кундузи 13-18 даража илиқ бўлади.\nҚисман булутли, ёғингарчилик кузатилмайди. Шарқдан 5-10 м/с тезликда эсаётган шамол. Кечаси 0-5 даража илиқ, кундузи 13-18 даража илиқ бўлади.\nҚисман булутли, ёғингарчилик кузатилмайди. Айрим жойларда туман тушиши мумкин. Шарқдан 7-12 м/с тезликда эсаётган шамол. Ҳарорат кечаси 0-5° илиқ, кундузи 8-13° илиқ бўлади.\nИккинчи махсус самолёт Украинадан эвакуация қилинган Ўзбекистон фуқароларини Тошкентга етказди


Липонил – medu.uz – Дорилар ҳақида маълумотлар ўзбек тилида\nHome Йўриқномалар Липонил\nПрепаратнинг савдо номи: Липонил\nДори шакли: капсулалар 500 мг\nСанскритдаги номи Ботаник/лотинча номи Миқдори, мг\nShuddha guggulu Commiphora wightii (Хинд бделийи) 100\nLashuna Allium sativum Linn. (Саримсоқ пиёз) 100\nArjuna Terminalia arjuna (Терминалия арджуна) 50\nChitraka Plumbago zeylanicum (Цейлон Свинчаткаси) 50\nBhumiamalaki Phyllanthus niruri Linn (Филлантус ниррури) 50\nTrikatu churna Zinzeber officinale (Оддий занжабил) 25\nPunarnava Boerhavia diffusa Linn (Тарқалган Боравия) 50\nGokshura Tribulus terrestis Linn (Ер бағирловчи Якорца) 50\nTriphala Terminalia chebula, T. Belerica, Embellica officinale (Терминалия хебула, Т. Беллерика, доривор Эмблика) 25\nТаърифи: ўзига хос ҳидли жигарранг кукун сақловчи, қизил рангли капсулалар.\nПрепаратнинг фармакологик хусусияти препарат таркибига кирувчи доривор ўсимликлар экстрактининг самаралари билан боғлиқ.\nҲинд бделийи қуритилган қатронининг экстракти – гиперхолестеринемияда юқори фаолликка эга стероид лактонлар синфи гугуллостеронларни ўрганиш предметидир, триглицеридлар ва умумий холестериннинг даражасини назорат қилади. Тромбоцитлар агрегацияси ва уларни артериялар деворига ёпишишини олдини олиб, атеросклероз кўринишларини камайтиради.\nСаримсоқ пиёз қуритилган бошчасининг экстракти гипохолестеринемик фаоллик, антипероксид самарага эга, плазмадаги липорпотеин, холестерин даражасига таъсир қилади, ангиагрегант восита сифатида атеросклерозда қўлланади.\nТерминалия арджуна қуритилган дарахтининг экстаркти антигипертензив хусусиятларга эга, гиперхолестеринемияни камайтиради, атеросклерозда қўлланади. У фаол кардиотоникдир, чап қоринчанинг барорефлектор фаоллигини ошириб, юрак мушагига таъсир кўрсатади. У шунингдек, юрак мушагининг оксидатив стрессини камайтиради ва кучли гипохолестеринемик таъсир кўрсатади.\nЦейлон Свинчаткасининг қуритилган илдизи экстракти кучли рағбатлантирувчи, антиоксидант, адаптоген, ел ҳайдовчи хусусиятларга эга, овқат ҳазм қилиш ферментларини ажралишини рағбатлантиради.\nФиллантус ниррурининг қуритилган ўтларининг экстракти липидларни перекисли оксидланишини ингибиция қилади, гепатопротектор, антиоксидант таъсирга эга, ёғларнинг метаболизмига таъсир этади.\nТарқалган Боравиянинг қуритилган ўтларининг экстракти диуретик, гипохолестеринемик, аҳамиятли даражада гепатопротектор фаолликка эга.\nЕр бағрловчи Якорца қуритилган меваларининг экстракти глюкоза билан бириккан гемоглобин, умумий холестерин, триглицеридлар ва паст зичликдаги холестерин даражасини камайтиради. Шунингдек, у фаол антиоксидант, гепатопротектор ва диуретикдир.\nОддий занжабилнинг қуруқ илдизпояси экстракти антиоксидант фаоллик, антибактериал ва яллиғланишга қарши хусусиятларга эга, плазмада умумий холестерин, триглицеридлар, паст ва жуда паст зичликдаги холестерин даражасини камайтиради.\nТерминалия хебула, Терминалия беллерика ва доривор Эмблика (трифала) нинг қуритилган меваларининг экстракти – кучли антиоксидант ва адаптогендир.\nЎсимликдан олинган компонентларнинг мажмуаси маҳсулотнинг аниқ фармакокинетикаси номаълум/аниқланмаган ёки уни аниқлашда қийинчиликлар мавжуд.\nПлазмада умумий холестерин, триглицеридлар ва паст зичликдаги холестерин даражасини ошиши билан кечувчи гиперхолестеринемик статус, гиперлипидемияни симптоматик даволаш. Гиперхолестеринемия оқибатидаги атеросклероз, ревматизм, ўткир ва сурункали бронхит, сурункали қабзият, бош оғриғи, жигар циррозида ёрдамчи восита сифатида қўлланади.\n1-2 капсула кунига икки ёки уч марта овқатдан кейин сув билан қабул қилинади. Максимал суткалик доза – кунига 6 капсулани ташкил этади.\nАллергик реакциялар ривожланиши мумкин.\n12 ёшгача бўлган болаларда қўллаш мумкин эмас (клиник маълумотларни йўқлиги туфайли).\nСтатин препаратлари билан мажмуада қабул қилиш тавсия этилмайди.\nАгар препаратнинг яроқлилик муддати ўтган бўлса, уни маҳаллий қоидаларга мувофиқ утилизация қилиш керак. Бундай чоралар атроф-муҳитни ҳимоя қилишга ёрдам беради.\nПрепаратни ҳомиладорлик ва лактация даврида қўллаш тавсия этилмайди (клиник маълумот чекланганлиги туфайли).\nҲозирги вақтгача препаратнинг дозасини ошириб юборилиши ҳақида хабар берилмаган.\n50 капсула “болалардан ҳимоя” ёпиш тизимли ЮЗПЭ флаконда. Бир флакон қўллаш бўйича йўриқномаси билан картон қутида.


Ўзбекистон Муҳаммад Солиҳнинг ҳам уйи эди, аммо…! – mulkdor.com\nЎзбекистон Муҳаммад Солиҳнинг ҳам уйи эди, аммо…!\nFebruary 17 2018, 03:02 ЖамиятИнсон ҳуқуқлариМақолаларЎзбекистон\nҲаммага аёнки, ижтимоий тармоқларда қачонлардан буён турли масалалар бўйича ватанни тарк этган юртдошлар масаласида уларни ортга қайтариш ёки қайтармаслик юзасидан тортишувлар бўлмоқда. “Қачонлардир лидер эди, уни ватанга қайтариш керак, у бизга керак” мазмунидаги фикрлар урчиб кетди. Демократик талаблардан бири сўз эркинлиги бўлгани учун ҳам уларни эшитиш керак. Аммо ақл билан ўйлаб қарорлар қабул қилиш ҳам керак.\nХўш, ўша лидер ким ва уни қайтишини истаганлар ким?\nХалқ орасида латифа бўларди. “У туғма лидер эдикуя, бироқ унга ҳеч ким қулоқ солмагани ва эргашмаганидан бутун умр азият чекиб ўтди. Чунки ҳамма ҳам лақма эмасдида!”.\nХозирги кунда “ўзбек мухолифати лидери” деган номга лойиқ бўлган шахслар жудаям кам. Аммо улар ҳам ушбу номни қозонишлари учун анчагина тер тўкишлари зарур…\nБаъзи бир ўзини “ўзбек мухолифати лидери” дея иддао этаётган “қариялар” эса, ушбу фикрни ўзига ўхшаш бир неча кишилар гуруҳи ичида тарғиб қилишяпти холос. Улар аслида “мухолифат терисига кирган” каби чет элдаги маблағ ҳисобига кун кўрувчилардир. Ўша “гуруҳ” таркибидаги кишиларнинг ўзлари ҳам биладиларки бу бутун миллат дегани эмас.\nБошқачароқ айтганда истаган киши ўз атрофига ўз фикр ва қарашларига мойил бўлган бир неча киши тўплайди ва ўзини лидер деб атайди. Бу мумкин албатта. Лекин бир неча кишидан иборат “тўда”га лидер бўлиш дегани бутун оламга ёки миллатга лидер бўлиш дегани эмасда.\nБир вақтлар Бобожоновлар “сулоласи” ва бир икки аёллардан иборат “қўрқмаслар” номи билан флешмоб чиқишлар бўлганди. Ўшанда Муҳаммад Солиҳ билан бирга унинг издошлари биргаликда тушган расм намойиш этилиб, қўрқмасликни мана шу устозимиз ўргатди дея иддао келтирилганди. Яшасин қўрқмас экан, баракалло дейишга сал қолганда флешмоб “усталари” яна бир расмни чиқариб юборишганди. Унда атлас иштон ва атлас кўйлак кийган йигитлар намоён бўлганди. Расм остида эса “Мана булар ҳам қўрқмас. Қўрқмасдан кийиб чиқишибди” деган сўзлар бор эди.\nАна кўринг томошани…\nБалки, ёш “шогирд”лари “ёшлик” қилиб хато қилишгандир. Аммо лидерлар хато қилсачи? Улар етаклаётган йўллар хато бўлсачи? Бунинг устига ўзбекларнинг бир мақоли бор. “Бир танада қўй бир семиради бир озади”.\nШунга кўра ақлли йўлбошчилар ҳам вақти келиб ўз йўлларини йўқотиб қўйишлари мумкин. Қилаётган иш ҳаракатларига қараб нафақат йўлларини йўқотган, шу билан бирга ақлларини ҳам йўқотган дейиш мумкин.\nКим ҳам мамлакатдаги ҳолатни фақатгина қурол билан ўзгартириш мумкин дея тинч юртига қурол билан келишга ундарди? Салиҳ жаноблари эса кимга “орқаларини ишониб” юртга қурол ўқталмоқчи бўлгандилар? Бу нима оқибатларга келтиришини билмасмиди? Ёки ватанни диний агрессивлик йўли билан, жиҳод орқали яхшилаш мумкин деб ўйлаш мумкинми?\nАқли ҳуши жойида бўлган киши ҳозирги замонда бу йўлларнинг қанчалар номақбул эканлигини кўриб бўлди. Амалга ошмаган аммо шу каби нотўғри йўлга бошлаган кимсалар ҳам аслида айбдордир. Чунки ўз ниятлари ҳақиқатда амалга ошганида реалликда қандай натижа бўлишини бугун барча англаб етди. Фақатгина онги қотиб қолган, ўз имконияти чегарасидан чиқа олмаган, аниқроғи ўзгалар фикри таъсири остида қолаётган кишилар ҳам учраб туради.\nМуҳаммад Солиҳ жаноблари ҳам “бир танада озиб ҳам семирган қўй” мисолидир. Гоҳ демократ бўлдилар, гоҳ диний “авлиё”, гоҳ диний эктримист, гоҳ ватанда жиҳод қилишга чақирган лидер, гоҳ “мухолифат рўйхати”га номлар киритиб уларга ажратилган пулларни еб кетган нобакор, гоҳ унақа ва гоҳ бунақа (бу интернетда кўп муҳокама қилинган). Балки буларни ёшлар билмаслиги мумкин (чунки Муҳаммад Солиҳ Ўзбекистонни тарк этгандаги ёшлар бугун 35-40 ёшларда), аммо ёши катталар Муҳаммад Солиҳ “жаноби олийлари” ҳақида жуда яхши биладику. Балки битта яримта киши ул жанобнинг “демократ” бўлган вақтларини билар. Аммо қанча сувлар оқиб ўтиб бошқа кўринишларда намоён бўлганлариничи? Ижтимоий тармоқларда Шухрат Бобожонов, Пахлавон Турғунов, Сурат Икромовлар каби бир икки кишилар чиқарган мақолани ўқиб бутун Ўзбекистон халқи “жаноб”ни Ўзбекистонга қайтариши керакми энди? Ўзбекистон халқи эса бир неча кишидан иборат тўда эмас, балки бутун бир миллатдир.\nЎзимизга савол бериб кўрайлик. Хўш, биз қайси Муҳаммад Солиҳни Ўзбекистонга чақирмоқчимиз? Ҳеч ким танимайдиган ва аслида ким эканлигини билмаган кимсаними? Ёки радикал ва экстремистлар билан тил бириктириб, йиллар давомида ўзбек фуқароларини онгини захарлашда қатнашиб келаётган хоинними…?\nЎзбекистон халқи эса ҳозирда юрт равнақи ва халқ манфаати йулида ёниб меҳнат қилмоқда. Сўз эркинлиги таъминланган, ишлаб чиқариш соҳалари ва бошқасида ҳам юксалишлар кузатилмоқда. Буни эса халқнинг ўзи кўриб турибди ва бу жараёнларда ўзи изчил иштирок этиб келмоқда. Солиҳга ўхшаган нусхарал эса ушбу жараёнда араванинг бешинчи ғилдираги дегандек нарса, яъни умуман кераксиз ва бефойда кимсалардир…\n«milliy» телеканалида диний-тарихий мавзудаги ...\nМуборак Рамазон ойида «Бани Ҳошимдан чиққан ой» ва «Умар ибн Ҳаттоб» телесериалларининг такрорий намойишини Ўзбекистон Республикаси Вазирлар Маҳкамаси ҳузуридаги Дин ишлари ...\nДинApril 29 2019, 03:04\nТошкент аэропорти duty free дўконида товарлар ...\nБугунги кунда дўкондаги маҳсулотларнинг нархи доллар ва евро валюталарида ёзилган. Лекин харидорлар миллий валютада тўламоқчи бўлишса, нархлар Марказий банк курси бўйича ...\nЖамиятNovember 29 2017, 06:11


31.03.2020\tЖамият Comments Off on Пандемия даврида Узбекистон медиаоламидаги узгаришлар\nLedokol Group реклама агентлиги рахбари пандемия даврида медиамахсулотлар ва интернет истеъмоли кескин ошгани хакида фикрларини эълон килди. 15 мартда Узбекистонда COVID-19 коронавирусига чалинишнинг дастлабки холати кайд этилди. Дилшод Музаффаров Фото: Ledokol Group Айни шу онлардан бошлаб мамлакатда интернетдан фойдаланиш кескин ошгани кузатилмокда. Бу табиий жараён – одамлар карантин туфайли уйда …\n31.03.2020\tЖамият Comments Off on Хитойда коронавирусга чалинганларнинг карийб 92 фоизи тузалиб кетди\nХитойда COVID-19 билан огриган беморларнинг 92 фоизга якини тузалиб кетди ва бу ракам кейинги хафталарда ошиб бормокда. Бу хакда Жахон согликни саклаш ташкилоти вакили Тарик Язаревич маълум килди. Фото: REUTERS / Stringer “Хитойда касалликка чалинган 81 минг кишининг 74 мингдан зиёди ёки 92 фоизи тузалди ва касалхонадан чикарилди. Уларнинг сони …


Малала Юсуфзой БМТнинг энг ёш тинчлик элчиси бўлди\n09:41 / 11.04.2017\nПокистон ҳуқуқ ҳимоячиси ва Нобель тинчлик мукофоти совриндори Малала Юсуфзой расман БМТнинг тинчлик элчиси этиб тайинланди. 13 ёшида жангарилар суиқасдини бошидан кечирган Малала қизларнинг таълим олиш масалалари билан шуғулланади. У бутунжаҳон ташкилоти тарихида энг ёш тинчлик элчиси бўлди. Июль ойида Малала 20 ёшни тўлдиради.\nШу муносабат билан ташкил этилган маросимда ташкилот бош котиби Антониу Гутерриш ҳам иштирок этди. Бош котибнинг ишонч билдиришича, покистонлик ҳуқуқ ҳимоячиси БМТнинг "адолат, тенглик ва барқарор тараққиёт ҳукм сурувчи келажак дастури"ни амалга оширишда ёрдам беради.\nЮсуфзой 11 ёшида интернетда ўз блогини юрита бошлаганидан сўнг машҳур бўлиб кетганди. У толибларнинг Сват округида шариат аҳкомларини жорий қилишга уринаётганини танқид қилганди. 2012 йил 9 октябрида у жангариларнинг ҳужумига учради. Ниқобдаги қуролланган кишилар мактаб автобусини тўхтатиб, улардан бири автобус ичкарисига кирган ва Малалани боши ва бўйнидан яралаган эди. У 2013 йил январида шифохонадан чиқди, кейинчалик ҳуқуқни ҳимоя қилиш фаолиятига қайтди.\n2014 йилда Малала Юсуфзой болалар ҳуқуқлари учун курашувчи ҳиндистонлик Кайлаш Сатяртхи билан бирга Нобель тинчлик мукофотига лойиқ кўрилди. Шу билан у Нобель мукофоти тарихидаги энг ёш совриндор бўлди.\nБМТ Нобель мукофоти Малала Юсуфзой


АПЛ директори: «Бизнинг стратегик режамиз – ҳар 6 йилда янги чемпион жамоа кўриш»\n21:17 / 11.08.2016\nАнглия премьер-лигаси ижрочи директори Ричард Скадэмор лига турнир ғолиблари доимий равишда ўзгариб туришидан манфаатдор экани ҳақида гапириб ўтди.\n«Барча клубларга ҳурмат сақлаган ҳолда айтаманки, премьер-лигала шундай стратегик режа бор – «Ҳар 6 йилда янги чемпион жамоани кўришт». Бу қайсидир жамоанинг чемпион бўлишига қаршилик кўрсатишимизни англатмайди. Шунчаки бу борада баъзи ротациялар амалга оширилади.\n«Лестер»нинг ўтган мавсумдаги муваффақияти барча бетараф мухлислар учун муҳим воқеага айланди. Баъзилар «тулкилар»нинг чемпион бўлишига ҳайратланмасдан қарагандир. Ундайлар бу ҳолатда ҳам бошқа катта клублар чемпион бўлган ҳолатдаги муносабатларини сақлаб қолишди. Лекин алал-оқибат бу жамоанинг чемпионлиги бутун дунё бўйлаб акс-садо берганини ҳам кўрдик.\nҲозирда қанча жамоада премьер-лигада ғолиб чиқиш учун реал имкониятлар бор? Агар «Лестер»нинг чемпион бўлганини назарда тутадиган бўлсак, 17 жамоа дейишимиз мумкин. Ҳазил. Лекин Венгер каби бу саволга жиддий қараб айтадиган бўлсак, бу мавсумда 8та жамоа чемпионлик учун курашади» — деган Скадэмор.


Ҳамкасблар жазирама иссиқдан қочиб, тоғ адирларига дам олишга чиқишди. Гурунг қизигандан — қизиди. Кимдир атрофдаги ўсиб ётган ўт-ўланни таърифлаган, кимдир у ён-бу ёнга юриб, лола терган. Фақат Фаридагина мудроқ, миқ этмай борарди. Улар ёруғ сайхонликка етиб келишганида Фарида бирдан уйғонгандай бўлди. Ўша ерда эчки боқиб юрган кампирнинг, “Анави чиройли кўринган сайхонликка чиқманглар, бехосият жой”, деб огоҳлантиришига қулоқ тутмай, ўша томон юрди.\nТоғ чўққисидан шарриллаб оқиб тушаётган сув, тоғ ёнбағридан туртиб чиқиб турган харсанг тошларга урилиб, ҳар томонга сачрамоқда. Заррин сув томчилари биллурдек тиниқ эди. Юракни ҳаприқтирадиган бокиралик бор эди унда. Фарида тасаввурида харсанг тошларни чўмилаётган айиқ болаларига ўхшатди. Биллур сув тепадан бир чиройли бўлиб тушиб келар, гўё қалбига тоғ ишқини жойлаб олган ҳилқат каби гузал ва виқорли эди. Чўмилаётгандек кўринган “айиқ болалари” эса янада уни саҳий ва мурувватли кўрсатмоқда. Оламда биллурдек зилол сувданда гўзалроқ, саховатли, мушфиқ ва меҳрибон эзгуликнинг бошқа тимсоли бормикин. Оллоҳнинг сувдек бебаҳо неъматини таърифлашга сўз топиш қийин. Кўнгилда шукроналик уйғонади. Сувдек қадри баланд неъмати олийнинг асраб авайлашдек бурч ўзини эслатади. Бундай холат, кўнгилдаги ҳижолатпазлик, ҳалимлик, соддалик, оддийлик табиат қўйнига чиққандагина рўйи-рост ўзини кўрсатади. Фарида бир оз анграйиб турди-да, рўпарасидаги “Ажина уяси” деб аталувчи сайҳонликка қўрқмай югуриб чиқди. Ҳайратланиб аланглади, сўнг шалоладек жаранглаган товушда ўз-ўзидан кулиб юборди. Кулгуси акс-садо берди. Атроф фавқулодда жуда гўзал эди. Фарида бу ернинг хосиятли жой эканлигини сезди. Ёш қизалоқдек қувониб, айланди. Митти гулчалардан гулчамбар ясаб, бошига кийди. Табиатнинг ажиб бир мусиқаси чалинаётганди. Рақсга туша бошлади.\nГўё шабода моддийликка айланиб, уни қучоқлаб айлантираётгандек. Бу ерда ҳамма нарса ажойиб эди. Гулларнинг ифори ўткир, хаттоки ниначини қанот қоқиши эшитилади. Митти қушчаларнинг қанот қоқиб учиши завқли, капалакларнинг йирик кўзлари кулиб, ҳайратланиб қарайди. Гулларнинг ифори чорлаб ортидан эргаштиради. Фариданинг юраги завқ-шавққа тўлди. Гулчечаклар ҳидини симира-симира, хушбўйликдан маст бўлиб ифорлар ортидан эргашди. Ёнбағрликда тўхталиб, ийманиб турган сулувдан сулув гулчаларни ўпа кетди.\nТитраб турган қизғалдоқнинг нафис, кучсиз ифорини ҳам ҳис қилди, туйди. Унинг қаршисида тиз чўкди. Унинг ожизгина, камтаргина туришига ва айни пайтда жуда нозик, жуда ошкора гўзаллигига лол қаради. Шабодага суяниб ўрнидан турди, бойчечаклар бош кўтарган бу сайхонлик, жажжи бўтакўзлар қарсак чалаётган бу сайхонлик жуда гўзал эди.\nУруғ ташиб юрган чумолилар оёғи остида ўрмалашарди. Сув қўшиғи хаёлини олди. Сув куйлаётганди, аммо у буни энди эшитди. Нигоҳлари билан уни ям-яшил бутасимон ўсимликлар орасидан қидириб топди. Оҳ, мунча гўзал, мунча зилол бу шаршара. У тоғ тепасидан тушиб келаётган сувнинг жилдираган, қўнғироқдек қўшиғига жўр бўлди. Овозидаги шикасталик ўзига ёқди. Сув овози юрагининг туб тубигача етиб борди.\nБутун вужудида енгиллик, ором уйғонди. Соч турмагини ечиб, шаршара сувига ювди, кўйлаклари шалаббо, қувончи эса чексиз бўл-ди. Табиат билан уйғунликни хис қилди. Сувни муздек лекин ёқимли қучоғидан чиққиси келмади.\nСайхонлик четидаги шериклари уни бу ҳолатига ҳайратланиб қараб туришарди. Улар эчки сути билан сийлаётган кампирнинг ташвишли сўзидан хушёр тортишди.\n—Ана шерикларингни ажина чалди, чилдирмасига ўйнатиб, энди сувга пишаяпти. Уни қутқариб олиш керак. Ҳар доим эмасу, лекин, сутдай ойдин тунларда ва шундай шукуҳли кунларда ажиналар ҳам сайрга чиқишади. Йўлидан чиқиб қолган анови қиздек қулоқсизларни довдиратиб кетади.\nФариданинг қаршилигига қарамай сирли сайхонликдан олиб чиқишди. У бўлса, ҳаммани сайхонлик сиридан баҳра олишга ундарди.\nҲамкасбларини ишонтира олмагач, хеч кимга қарамай терс ўгирилганича бир бутани тагига бориб ўтирди. У саёҳатдан оладиган завқни, руҳий қувватни олиб бўлганди.


Коронавирус сабаб Юлдуз Усмонованинг концерти вақтинча тўхтатилди | Qalampir.uz\nКоронавирус сабаб Юлдуз Усмонованинг концерти вақтинча тўхтатилди\nМаданият-санъат\t15 Март 17:10 10411\nХабарингиз бор, бугун, 15 март куни соат 06:00 ҳолатига кўра Ўзбекистонда илк бор коронавирусга чалинган бемор аниқланди. Шу муносабат билан бугун, 15 март куни Вазирлар Маҳкамасида Ўзбекистон Республикасига коронавируснинг кириб келиши ва тарқалишининг олдини олиш юзасидан чора тадбирлар дастурини тайёрлаш бўйича Республика махсус комиссияси иштирокида матбуот анжумани ўтказилди.\nУнда Ўзбекистон Республикаси Бош вазири Абдулла Арипов коронавирус хавфи сабаб мамлакатдаги барча оммавий тадбирлар – маданий тадбирлар ва спорт мусобақалари, жумладан барча ҳудудларда ўтадиган Наврўз умумхалқ байрами билан боғлиқ тадбирлар бекор қилинганини айтди.\nМаълумки, мамлакатдаги “Халқлар дўстлиги”, “Туркистон” саройи ва “Humo” арена муз саройида ўтиши режалаштирилган концерт дастурлари бор. Айтайлик, жорий йилнинг 25 мартига қадарм Ўзбекистон халқ артисти Юлдуз Усмонова “Халқлар дўстлиги” концерт саройида яккахон концерт дастурини тақдим этмоқда. Ушбу сарой эса ўз бағрига 4 мингдан ортиқ томошабинни қамрай олади. Хўш, мамлакатда барча оммавий тадбирларнинг бекор қилиниши билан боғлиқ тақиқлар Юлдуз Усмонованинг концертларига ҳам тегишлими? QALAMPIR.UZ ушбу саволга жавоб олиш учун тегишли ташкилотлар билан боғланди.\n“Ўзбекконцерт” давлат муассасаси директори Одилжон Абдуқаҳҳоровнинг маълум қилишича, Юлдуз Усмонованинг концерти эртага, 16 мартдан эътиборан тўхтатилади.\nКонцертнинг бекор қилиниши бугун, 15 март кунига алоқадор эмас.\nРасмийларнинг маълум қилишича, Ўзбекистон халқ артисти Юлдуз Усмонованинг концерти мамлакатдаги коронавирус билан боғлиқ ҳолат барқарорлашгач, давом этади. Аммо, концертнинг қолган сеанслари қайси кунларга кўчирилиш ҳозирча маълум эмас. Концерт кунларининг кўчирилиши ва чипталарнинг амал қилиш саналари бўйича қўшимча маълумот берилади.\n05 Апрель 21:55 68962\n05 Апрель 20:51 55603\n05 Апрель 02:04 44939\n06 Апрель 20:50 41253\n07 Апрель 19:04 39971


Исматулла Эргашев «Толибон» ҳукуматини тан олиш шартларини эслатди\nИсматулла Эргашев Замир Кабулов билан Фото: Владислав Шатило / РБК\nРасмий Тошкент ҳозирча Афғонистоннинг «Толибон» ҳаракати томонидан тузилган янги муваққат ҳукуматини тан олиш учун имконият кўрмаяпти. Бу ҳақда чоршанба куни Ўзбекистон президентининг Афғонистон бўйича махсус вакили Исматулла Эргашев Москвадаги халқаро анжуманда айтиб ўтди.\nУнинг сўзларига кўра, бу масалада халқаро ҳамжамиятнинг «афғон сиёсий майдонида муҳим роль ўйновчи» асосий иштирокчилари билан мувофиқлаштирилган ҳолда қарор қилинади.\n«Мен бирор мамлакат ўзининг яқин ҳамкорлари билан келишмаган ҳолда шундай қарор қабул қилади деб ўйламайман. Хусусан, ҳозирча мен янги ҳукуматни тан олиш имкониятини кўрмаяпман. Мен ўйлайманки, бу халқаро ҳамжамиятнинг асосий иштирокчилари билан келишилган ҳолда амалга оширилади», деган у Афғонистон масаласида Москвада ўтказилаётган маслаҳатлашувлар вақтида Sputnik учун берган интервьюсида.\nЎзбекистон президентининг махсус вакили толибларнинг ҳукуматини тан олиш шартлари олдиндан белгилаб қўйилганини эслатиб ўтган.\n«Толибон» Доҳа келишувида ўз зиммасига олган мажбуриятларини бажариши, афғон жамиятининг барча сиёсий кучлари вакиллари иштирокида ҳукумат тузилиши, инсон ҳуқуқлари ва аёлларнинг фундаментал ҳуқуқлари таъминланиши, мамлакат ҳудудидан бошқа давлатларга таҳдид ва террорчилик мақсадларда фойдаланилмаслиги керак», деган у.\nШунингдек, махсус вакил «Москва формати»даги анжуман қатнашчиларининг асосан совуқ кунлар ва гуманитар инқироз шароитида афғон халқига ёрдам бериш масаласи хавотирга солаётганини қўшимча қилди.\nБугун Москвада 10та давлат вакиллари, хусусан, Ўзбекистон иштирокида Афғонистон бўйича халқаро анжуман бўлиб ўтмоқда. Толиблар делегациясига муваққат ҳукумат раҳбари ўринбосари Мавлавий Абдул Салом Ҳанафий бошчилик қилмоқда. Шунингдек, делегация таркибига ташқи ишлар вазири Мавлавий Амир Хон Муттақий ва бошқа қатор вазирлар киритилган.\nАҚШ вакиллари ушбу анжуманга ташриф буюрмади.\nДоҳада Европа Иттифоқи ва “Толибон” вакиллари музокаралар ўтказди


Прокурор билан Мустафо нега тунда учрашди? « Ўзбекистон Халқ Ҳаракати\nПрокурор билан Мустафо нега тунда учрашди?\n19 March 2017 - 9:50\n(қирқ бешинчи мақола)\nКўпчилик ҳайрон бўлиши турган. Ким ҳам ўйлайди, туман прокурори тун ярмидан сўнг бир миллиардер билан учрашади, деб. Кечаси маза қилиб ухлаб дамини олмайдими? Ўзи учун айни вақтда бинойидек яратиб қўйилган шароитда олса оладиганини кундузи чақириб ҳам бир имо-ишора билан ундириб-дўндириб қўя қолиши мумкин-ку. Кимсан, прокурор. Йўқ, бу сафар унинг ақлу-ҳуши жойида. Калласи ишлаб қолди. Чунки, масала жиддий. Қолаверса, нима қилиб бўлсада, бўлмайдиган ишни бўлдириб, бор иложини қилиб имкон қадар уни маромига етказиб айблаб бериши шарт. Бу борадаги масалани ўз хонасида ёки умуман, ўз идорасида ўзаро гаплашиш жуда ҳам хавфли бўлиши мумкин. Сабаби бўлмайдиган ишни бўлди қилишнинг ўзи бўлмайди, ахир. Деворнинг ҳам қулоғи бор. Худди шунинг учун ҳам бу муҳим учрашувнинг тунда бўлишига катта эҳтиёж ва зарурат бор эди.\nБундан ташқари, яна бир гап. Буни алоҳида қайд этиб қўймаса бўлмайди. Бизга ўз исмининг ошкор этилишини истамаган манбанинг маълум қилишича, Тошкент шаҳар Мирзо Улуғбек тумани прокурори Абдуқаҳҳор Тўхтабоев ҳар ойда маблағнинг-“кўки”дан белгиланган ставкасидагисини ишламаса ухлаши умуман, мумкин эмас. Буни у баъзан ҳар ой охирлашиб бораётганида ва кун-дақиқа санаб асабийлашганида сал бўлмаса, бош прокурорнинг топшириғи эканлигини ҳам очиқ-ойдин айтиб юборишига бир баҳя қолади. Шундай экан, нима қилиб бўлса-да ушбу “задания”ни бажариши шарт. Чунки бу пойтахтдаги нуфузли туманлардан бири ҳисобланади. Бунинг учун эса у тинмай тер тўкиши керак. Кундузими ёки тун ярмисидами унинг бунга фарқи йўқ. Нима қилиб бўлса ҳам ушбу жамғармани тўплаши шарт ва зарур. Акс ҳолда иш тескарисига айланиб кетиб қолиши мумкин. Буни у жуда яхши билади. Ахир Рашитжон Қодировга тегишли бўлган банкни кимдир, кимлардир тўлдиришга ва ўз улуши-ҳиссасини қўшиб туришга ҳаракат қилиши шарт ва лозим-ку.\nСобиқ бош прокурорнинг ўша пайтда вақти бўлганми? Қайдам? Албатта, йўқ. Бошқа бундан-да каттароқ бизнеслари бор унинг, ахир. Республика бўйлаб ҳар бир туман, шаҳар ва вилоятлардан йиғилганларни санаб унинг ҳисобини қилишнинг ўзи бўладими? Бунинг учун ўтириб жиддий ишлаши ва бош қотириши керак бўлади. Акс ҳолда ҳисобдан адашиб кетиб қолиши ҳеч гап эмас. Айнан шунинг учун ҳам унга тегишли янги замонавий банк биноси қад кўтарган ва самарали фаолият олиб бормоқда. Ҳечқиси йўқ. Ишдан кетган бўлса-да, уни ўша ўзининг банки жойлашган ерга яқин бўлган ишхона-Конституцион судга ўтқазиб қўйишди-ку. Шунинг ўзи катта бахт, унга.\nБош прокурорлик вақтида Р.Қодировнинг ошиғи олчи эди. У кейинги вақтларда ЎзМТРК раиси эски ҳамкасби А. Ходжаев билан тез-тез учрашиб турарди. Яна қаерда денг, телерадиокомпанияга тегишли бўлган Навоий кўчасида қад кўтарган ҳашаматли уйлардан иккитасидан биттаси бўлган ишратхонасида. Унинг бирини Алишербой ҳақиқатдан ҳам ўзининг маишатхонасига айлантириб олганлиги ҳақидаги гап-сўзлар аллақачон компания узра тарқаб улгурганди. Ҳаттоки, исловотхонага кимлар кириб-чиқиб туришигача бўлганлар ҳақидаги минимаълумотлар ҳам ўз ходимлари қулоғигача етиб борганди.\nКонституцион суд эса айнан шу уйларнинг қаршисида жойлашган. Аммо Р.Қодиров ишдан урилибми-сурилибми кетганидан кейин Ходжаев уни таклиф қилмай қўйибди. Сабаби унинг одати шундай. Ахир, кимсан бош вазир бўлган қудаси А.Орипов ишдан кетганидан кейин уни уйига чақириш тугул, ўша куннинг ўзида қизини, яъни келинини уйидан ҳайдаб солган одамдан нималарни ҳам кутиш мумкин. Шунинг учун энди Рашид Қодировга унинг уйига меҳмон бўлиб боришига йўл бўлсин. Йўқ, у бостириб борсада, асло уни ичкарига йўлатмайди ҳам. Чунки унда энди лавозим йўқ. Қолаверса, прокуратура томонидан телеканаллар текширилишини тўхтатиш учун кетган маблағни ҳисобини ўйласа, компания раҳбарининг тепа сочи тикка бўлиб унинг Қодировга нисбатан ғазаб ўти кучайса кучаядики, асло пасаймайди.\nШунинг учун ҳам Тошкент шаҳар Мирзо Улуғбек тумани прокурори Абдуқаҳҳор Тўхтабоев ўзининг ўринбосари “қудратли”лардан бўлган Абдулла Қодировни тунда бўлса-да, миллиардер Мустафо Бўлдиев билан учрашиб масалани ҳал қилиш учун зимдан топшириқ беради. Унга иложи борича баҳони, нархни юқори даражада белгилаши лозимлиги обдон тушунтирилади. Биринчидан, дейди прокурор ўз муовинига “ўзинг ҳақингдаги материаллар ҳам йиғилиб анча пишиб маромига етиб қолди” деб руҳий зарбани берасан.\nИккинчидан, “журналистга бу туҳматни уюштиришдаги бевосита иштирокингни тасдиқловчи ҳужжатни ўзинг гапириб-лақиллаб қўйган аудиоёзувда чиройли қилиб бекамукўст этиб далиллаб қўйибсан” деб айтасан.\nУчинчидан, “худди ўша ёзувда Ўзбекистон бош прокуроридан тортиб МХХ раиси Иноятовгача, мамлакат ичкариси ва ташқарисдаги мафия ва мафиозлар номини тилга олиб ҳамда улар билан қандай алоқанг борлигини айтиб-фош қилиб жиддий хатога йўлга қўйганингни ўзи аҳволингни янада оғирлаштиради. Айниқса, Бош прокурорга унинг одамлари орқали арзимаган долларни қандай қилиб берганлигингни оғзингдан гуллаб қўйганинг бу сени улканроқ жазога лойиқ эканлигингни кўрсатади” деган гапни албатта, Мустафонинг қулоғига қўрғошиндек қуяасан.\nТўртинчидан, синглинг Нодира Бўлдиеванинг ўғли бўлган ўз жиянинг бир неча марта қўл жанги ва кикбоксинг бўйича Ўзбекистон ва Осиё чемпиони Беҳзод Раҳимбоевга уюштирилган фитнанинг ташаббускори сен эканлигингни тасдиқловчи ҳолат аниқланиб фош бўлганлигидан хабаринг бўлсин. Чунки, бу ҳақда МХХ подвалида қон сийиб ётган Мирзо Улуғбек тумани ички ишлар бошқармаси тергов бўлими бошлиғи Олим Ҳамидов кўп далилларни сайраб-гуллаб бўлди. Шу боисдан кўп ҳам хомтама бўлмасдан биз нима десак, ҳаммасини аъло даражада бажаришинг шарт. Акс ҳолда иш нима билан тугашини сенга тушунтириб ўтиришнинг ҳожати бўлмаса керак” деган ишорани қиласан.\nБешинчидан, телерадиокомпанияда ишлайдиган яна бир синглинг-Собира Бўлдиеванинг яқинда ўзининг раҳбари бўлган ЎзМТРК раиси А.Ходжаевнинг қабулида бўлганлиги ва ундан сенга етказилиши зарур бўлган иш юзасидан қанақанги топшириқ олганлигидан ҳам жуда яхши хабардормиз. Биз ҳозирча сенинг қинғирликка асосланган қилмишларингнинг юздан бир қисминигина айтдик, холос. Ҳозирча шунинг ўзи етарли бўлса керак. Биз сенинг жиноятларингни фош этувчи бошқа далилий ашёлар борасида айтиб гапни кўп чўзмайликда, яхшиси уни қисқа қилиб ўзинг билгандай амалий фаолиятга ўтайлик” деган муждани аниқ қилиб оқизмай-томизмай етказасан.\nОлтинчидан, “Ўзини “қудратли” Қодировларданман деб мақтаниб юрадиган сохта адвокат-Қодиров Тўрага нима учун нақд ўн минг доллар(10000 минг) берганлигинг ва бунча маблағни ниманинг эвазига, яъни яна қандайин жиноятларингни яшириш ҳисобига унга қўшқўллаб узатганлигинг хусусида ҳам инкор этиб бўлмайдиган далилий ашёлар борлигини ёдингдан чиқарма” дея унга шипшитиб қўйсанг, шунинг ўзи етарли унга. Шугина гапни эшитибоқ у ўзининг керакли жойини ҳўллаб қўяди.\nТуман прокурори Абдуқаҳҳор Тўхтабоев ана шу гапларни ўзининг ўринбосари Абдулла Қодировга айтди-ю, аммо қаттиқ ўйга толди. “Бу алкаш-ароқхўр муовин қовун тушириб қўйса нима қиламан? Чунки бу муовин ҳақиқатдан ҳам ўлгудек бўзахўр эди. Шунинг учун ундан бироз гумонсиради. Кел яхшиси, ўзим ҳам бирга бораман. Фақат мен машинада ўтириб тураман” дея учрашувни 2013 йилнинг 17-августидан 18 августга ўтар кечаси тун ярмидан ўтганда соат 01.30 га белгилади. Прокурор жаноблари томонидан “Буюк ипак йўли” метросидан “академшаҳарча”томон – Ўрол Тансиқбоевгача бир бекат юрилганда биринчи чап томондаги илгариги 20 поликлиникага кетадиган йўл, “Дўстлик” маҳалла гузари тарафга кетадиган кўчанинг шундоқ бошланишидаги таксичилар “питаг”и уларнинг тунги учрашув жойи эканлиги маълум қилинди.\nАйтилганидек ва келишилганидек, ҳар иккала томон ҳам тунги соат 01.30 да келишди. Прокурор ўтирган машинадан унинг ўринбосари Абдулла Қодиров ва икки нафар киши тушишди. Мустафо Бўлдиев эса гўё бир ўзи эди. Уни келтирган шофёр эса машинадан тушгани йўқ. Фақат у ҳам А.Тўхтабоевга ўхшаб машинадан тушмасдан учрашув қандай кечишини зимдан синчковлик билан кузатаётганлигини сезиш қийин эмасди. Негаки, унинг аланг-жаланг бўлиб қарашлари нималардандир хавф борлигини эслатарди. Сабаби прокурор ўринбосарининг ёнидаги икки киши прокурорнинг яқин кишиларидан бўлган МХХ ходимлари эди. Ўйин ғирромликка айланиб кетмаслик учун олдиндан “страховка” қилиш амали урфга айланганлигини эсдан чиқармаслик керак. Чунки баъзи ҳолларда катта чиқим қилишни хоҳламаган тарафдан кутилмаган ҳолат, яъни бошқа бир органга “мендан фалон нарса талаб қилаяпти” деган хабар берилиб тутиб беришларидан бу прокурорлар бироз чўчиб ҳам қолишганини таъкидлаш жоиз. Ана шундай усул билан бир неча прокурор, милиция ходимлари қўлга тушган ва узоқ муддатга қамалиб ҳам кетган.\nМирзо Улуғбек тумани прокурорининг ўринбосари Абдулла Қодиров билан Мустафо Бўлдиев ўртасидаги суҳбат камида ярим соатга чўзилиб кетди. Иш пишди, шекилли томонлар олди-берди масаласини қаерда ва қандай амалга оширилиши келишилиб яхши кайфиятда хайр хўшлашишди.\nАммо Мустафо бундан кўнгли тўлмагани боис бош прокуратурадаги ўзининг “земляги” Ботир Норов билан учрашиб бу борадаги масаланинг тагига янада чуқурроқ кириб унинг ўзи учун хатарлилик тарафларини ўзича ўрганишга ҳаракат қилиб кўрди. Маълум маънода бунга эришди, ҳам. Бу билан у узатилаётган сумма беиз ва бежиз кетмаётганлигига амин бўлиб ва бунчалик йирик миқдордаги маблағ бўлсада, унинг бу иш учун арзийдиганлигига яна бир бор ишонч ҳосил қилди. Хуллас, ўша пулига ачинмайдиган бўлди, гўё. Лекин бу ҳақдаги тўла тафсилотларни бўй басти билан ўз синглиси Собира Бўлдиевага батафсил айтиб қўйганлиги чатоқ бўлди-да. Сабаби бу сингилсининг эски “касали” қўзғаб унинг бу ҳақдаги гапларининг барчасини диктафонга ёзиб олди-қўйди. Энди бир кун келиб “Мен Мирзо Улуғбек тумани прокурорига фалон минг доллар бергандим” деб айтган гаплари ва бу борадаги барча маълумотлар ўзига қарши ишлаши мумкинлигини содда ака Мустафо бир неча дақиқага унутганди. У синглисининг бунақанги одатини жуда яхши биларди. Собиранинг бу каби амалиётга қўл уриши тажрибада жуда кўп маротаба синалган. Нимага бу олди-бердиларни оғзидан гуллаб қўйди, буни ўзи ҳам англамай қолди. Ана шу тариқа шу ишни тинчитишга бўлган уринишларининг қандай кечганлиги билан боғлиқ барча тегишли овозли ёзувлар “Ўзбекистон” радиоси тўлқинларида янграмаса ҳам ундан-да эркинроқ бўлган овознигорларда бир кунмас бир янграшига шубҳа-ю гумонлар бўлиши асло мумкин эмас.


Kutubxona - Hamidulla Akbarov. Eyzenshteynga ilhom bergan Tamaraxonim / Kiril\nSiz shu sahifadasiz: Hamidulla Akbarov. Eyzenshteynga ilhom bergan Tamaraxonim / Kiril\nМуаллиф Ҳамидулла Акбаров\nАсар номи Эйзенштейнга илҳом берган Тамарахоним\n- Ҳамидулла Акбаров\nЭйзенштейнга илҳом берган Тамарахоним\n— Сир дамлашда эмас. Кўпроқ қуруқ чойда. Мана бу идишга ҳар хил чойларни аралаштириб қўяман. Ҳинд чойининг хушбўйлиги бор, Сейлон чойининг ранги, бақувватлиги — уни қайнацангиз ҳам айнамайди, — деб чиройли, бежирим идишларга чой қуйиб берар, суҳбат мавзусини чекламай гоҳ рақс санъатининг имконияти, гоҳ унинг мусиқага боғлиқлиги, гоҳ эса кўпдан кўп ҳамкасблари ҳақида сўзларди. Киночилардан Малик Қаюмов ва Раж Капурни тез-тез тилга олар, уларнинг филмлари ҳақида ҳайратга келиб сўзлардилар.\n— Сергей Эйзенштейн билан учрашгансиз, деб эшитганман. У маданиятимизни ўрганган, унга меҳр қўйган шахс...\nТамара опанинг ҳикояси тафсилотлари бизни қизиқтириб қолди. Ахир жаҳон тан олган санъаткор ва олим юртимизда филм, сценарий яратиш ниятида бўлгани, Тамарахонимдек истеъдод соҳиби билан маслаҳатлашгани қизиқарли-да! Шу боис шахсий ва давлат архивларида кўп ҳужжатлар, фотосуратларни ўргандик. Москвадаги СГАЛИ (централный государственный архив литературы и искуство — санъат ва адабиёт архиви) фондлари, айниқса, диққатимизни тортди. Зеро, Сергей Эйзенштейн архивининг кўп қисми худди ўша ерда сақланади.\nСергей Михайловичнинг ён дафтарида Тамарахонимнинг Тошкентдаги хонадони адреси ёзиб қўйилган экан... Эйзенштейн чизган расмларда ўзбек рақси ҳолатлари, ҳаракатлари ўз ифодасини топганини кўриб яна хурсанд бўлдик. Ниҳоят, энг муҳим хусусиятни топгандек бўлдик. Режиссёр, сценарийнавис Тамарахоним билан бўлган учрашув ҳақидаги мулоҳазаларини ёзиб қолдирган экан! Қўлёзма сиёҳда ёзилган. Ўчирилган сўзлар, қайта тузилган жумлалар учрамайди. Ўткир зеҳнли муаллиф ўша учрашувдан таъсирланиб, завқ-шавқ билан ёзган кўринади. Ўша сатрларни сиз ҳам ўқиб кўринг. Таржимада қўлёзманинг руҳини сақлаб қолишга ҳаракат қилдик: «Кунлардан бир кун хайрлашиш мақсадида Тамарахонимнинг уйига бордик. Кўчанинг жазирама иссиғи, кичкинагина ҳовлининг димлигидан кейин меҳмонхона жуда салқин кўринди. Павленко (Пётр Павленко — С. Эйзенштейнга шерик муаллиф, машҳур ёзувчи) ўша куни бизга ҳамроҳ бўлмаган эди. Ўтган гал Тамарахоним ўзининг раққосалик санъатини намойиш этган эди. Бу гал эса мезбон бир совғаси билан бизнинг кўнглимизни олди. Ўртага ташланган гиламда унинг қизи — Лола пайдо бўлди. Рақсда Лола...»\nПавленко билан учрашганимизда янги ечим йўлини айтдим. Тўхтасиннинг («Фарғона канали» филми қаҳрамони) яна бир қизи бўлади. Бу қизалоқнинг рақсини Тўхтасиннинг қувончи билан боғлаймиз. Xудди шу рақс сувдан, борлиғидан ажралиб қолган Тўхтасиннинг драмаси билан боғлиқ бўлади. Жажжи қиз Лола сценарийни яна бир жиҳатдан бойитади: унинг ўлими отаси юртидан бош олиб чиқиб кетишига сабабчи бўлади. Тўхтасин тарки дунё қилиб чўлга, тоғларга, харобаларга кетишга мажбур бўлади. Элидан нарироқда, заминдан йироқда бўлишни истайди. Зотан, у ерда кимдир пешонаси терини тўкиб меҳнат қилади. Сув эса бир ҳовуч бойларнинг қўлида... Кичкина Лоланинг драмаси сценарийнинг иккинчи қисмини учинчиси билан узил-кесил боғлайди».\nМосквадан қайтиб келгач, Тамарахонимнинг хонадонига яна йўл олдим. Бу гал ҳам Xоним табассум билан кутиб олдилар, тўрга ўтказиб машҳур чойларини дамладилар. Суҳбат аввалида ўз ансамблларига Европада тарқаган чолғуларни ҳам киритмоқчи бўлганларини айтдилар:\n— Тамара Артемовна, афт этасиз, ҳинд хонандаси ўз ансамблига скрипкани киритишга кўнмаса керак. Скрипка нозик чолғу. Унинг овозини бирорта чолғу бера олмайди. Лекин ўзига хос куйини ижро этадиган анъанавий ҳинд ижро услубига содиқ қолган ансамблга Европа чолғуси тўғри келмас. Сизнинг репертуарингиз кенгроқ. Шароит бирмунча ўзгача, лекин ижронинг ўзига хослигини сақлаб қолиш учун бу ҳақда ўйлаб кўриш керакмикин, — дедим-да, ташрифим сабабини айта бошладим: — Кеча сафардан қайтдим. Москвадаги архивда С. Эйзенштейннинг қўлёзмаси сақланар экан. Унда Сергей Михайлович 1939 йилнинг саратон кунлари хонадонингизга келганини ёзган экан. Эшитинг, — деб «Фарғона канали» сценарийси муаллифининг мулоҳазаларини ўқиб бердим.\n— Тақиқланиш сабаби бирорта ҳужжатда қайд этилмаган. Фақат Тошкентга Павленко юборган бир телеграммада «ХХХ нинг биринчи (тарихий) қисмини вазирликда қисқартиришди. Кўнмаяпман...» деб ёзилган. Шайҳонтоҳурдаги киностудияга — Эйзенштейн номига юборилган худди шу телеграмманинг орқа бетига Сергей Михайлович шошилиб ёзган жавоб матни ҳам сақланиб қолган экан: «Биринчи қисмини механик тарзда сценарийдан олиб ташлаб асарнинг яхлит композициясини сақлаб қолиб бўлмайди. Сценарийни тўлалигича сақлаб қолиш учун барча тадбирларни кўринг. Эйзенштейн».\n— 2000 метр кино тасмасига тасвир туширилган. Москвага қайта ишлаш учун юборилган. Қайтиб келмаган. Йўқ қилинган, чамаси. Бормаган архивим қолмади: Красногорскдаги, Белые столбыдаги, Москванинг ўзидаги\n"http://www.kutubxona.com/wiki/index.php?title=Hamidulla_Akbarov._Eyzenshteynga_ilhom_bergan_Tamaraxonim_/_Kiril&oldid=11118" dan olindi


«Мамлакатда энг кўп ойликни ўқитувчилар олади»....\n22.01.2020 23:18 0 5038\nБир неча ой муқаддам ижтимоий тармоқларда финландиялик ўсмир йигитнинг ўзбек тилида ўзбекистонликларни ўз мамлакатига таклиф этгани қизғин муҳокамаларни келтириб чиқарган эди. Гарчи, видеомурожаат ҳазил-мутойиба тарзида қилинган бўлса-да, кўпларимиз фин йигитининг ўзбек тилидаги бийрон талаффузидан хурсанд бўлдик. Эътиборлиси, мазкур ҳолат ҳамюртларимизда Финландияга нисбатан қизиқишни оширди.\nДемак, «Хориждаги ватандошлар» лойиҳасининг навбатдаги меҳмони Финландияда таҳсил олаётган ҳамюртимиз Суннат Самадов бўлди. У Бухоро вилояти Шофиркон туманида туғилган. Ҳозирда пойтахт Хельсинкидаги «Lappeenranta University of Technology»да магистратура босқичида ўқийди.\n— Суҳбатимиз аввалида сиз билан яқинроқ танишиб олсак.\n— Аввало, «Xabar.uz» сайти учун интерьвю бераётганимдан хурсандлигимни айтиб ўтсам. Ўзим ҳақимда тўхталсам, мактаб ва академик лицейни Бухорода ўқиганман.\n2016 йили Тошкент ахборот технологиялари университетининг Телекоммуникация факультети бакалавр босқичини тамомладим. Кейин бир муддат университетимизнинг ўзида лабаратория мудири, сўнг «Иннова» компаниясида тармоқ инженери бўлиб хизмат қилдим. Иш давомида билимларимни ошириш ва хорижга бориб тажриба тўплаш истаги пайдо бўлди.\n2017 йилнинг июнь ойида Европа Иттифоқининг «ERASMUS MUNDUS» лойиҳаси доирасидаги PERCCOM (Pervasive Computing and Communications in Sustainable Development) дастури бўйича магистратура босқичига қабул қилиндим.\nУшбу магистрлик дастури орқали ҳар бир семестерни Европанинг турли давлатларида ўқишингиз мумкин. Шунга кўра, мен биринчи семестерни Франциядаги «University of Lorraine»дa, иккинчи семестерни ҳозир ўқиётган олийгоҳимда, учинчи семестерни Швециядаги «Lulea University of Technologies»да ўқидим. Айни пайтда тўртинчи семестр яна Финландияда давом этяпти.\n— Франция, Финландия ва Швеция давлатларининг тараққиёт омилларини нималарда кўрдингиз?\n— Очиғи, бу ҳақида ўзим ҳам жуда кўп ўйлаганман. Баъзида ўзимга «Ўзбекистонни мана шундай ривожланган давлатлар даражасига олиб чиқиш учун нималар қилиш керак?», «Мен бунинг учун нимадир қила оламанми?» каби саволларни бериб тураман. Чунки ҳар бир инсон қаерда бўлмасин, ўзи туғилиб ўсган юрти ҳар жиҳатдан обод бўлишини хоҳлайди...\nЎйлашимча, бу давлатларнинг ривожланиш омилига сабаб уларнинг ўз мамлакатида сифатли таълим тизимини муваффақиятли йўлга қўя олганида бўлган. Буни нафақат ушбу давлатлар, балки қолган бошқа кўплаб ривожланган мамлакатлар мисолида ҳам кўриш мумкин.\nЯна қарийб икки йилдан бери яшаб кўрганларимдан – европаликларнинг ўз хизмат вазифасини кичик ходимдан то катта раҳбаргача ҳамма сидқидилдан бажаришга интилиши ҳавасимни келтирган. Бу ҳам ўз навбатида таълимга бориб тақалади. Яъни европаликлар таълим жараёнида ўқувчи онгига ўз хизмат вазифасини виждонан бажаришни сингдира олган.\n— Финландиядаги таълим жараёнининг Ўзбекистондагидан қандай фарқли жиҳатлари бор?\n— Фикримни билдиришдан олдин Финландия Таълим вазирининг сўзларидан иқтибос келтириб ўтаман: «Биз (Финландия)да ўқувчиларга уйга вазифа деярли берилмайди. Болалар, аввало, бола бўлиши ва ҳаётдан завқ олиши учун уларда вақт қолиши керак!..» Бу гаплардан тушуниши мумкинки, Финларнинг таълим тизимига бўлган қараши бизникидан тамоман фарқ қилади. Билишимча, бошланғич синф болалари мактабда ўртача ҳафтасига 20 соат вақт сарфлайди ва бу тушлик вақтини ҳам ўз ичига олган.\nЭътиборлиси, бу ерда ўқувчилар стандарт тест имтиҳонларини топширишмайди. Бунга жавобан «Биз болаларни имтиҳонга эмас, балки ҳаётга тайёрлаймиз» – дейишади, фин ўқитувчилари. Бундан ташқари мактаблар рейтинги ҳам тузилмайди.\nМактаблар пойтахтда бўладими ё кичик бир ҳудуддами ҳаммаси бир хил шароит ва жиҳозланишига алоҳида эътибор қаратилади. Ўқувчилар ўртасида ҳам рақобат ривожлантирилмаган, яъни бир ўқувчи бошқасининг баҳосини билмайди.\nМенга энг ёқадиган жиҳатлардан бири ўқитувчиларни одатда ҳеч ким текширмайди. Яъни ўқитиш методларини танлаш ўқитувчининг ўзига боғлиқ. Албатта, Таълим вазирлиги томонидан ўқитиш дастури тасдиқланган. Аммо у фақат тавсияларни ўз ичига олган.\nШунингдек, Финландияда ўқитувчилик касби энг шарафли ва нуфузли касблардан. Шу боисдан бу касбни эгалловчиларга қатъий қўйилган талаблар бор. Аммо ўқитувчининг маоши ҳам шунга яраша. Мамлакатда энг кўп ойликни ўқитувчилар олади, деса ҳам бўлади.\nМана шундай таълим тизими ва ўқитувчиларга эътиборни Ўзбекистонда ҳам бўлишини истардим. Ўйлашимча, биздаги энг катта камчиликлардан бири бу – ўқитувчиларимизнинг қоғозбозликларга кўмиб юборилгани ва ана шу қоғозларни текширадиган турли хил ташкилотлардан келувчи «комиссия»лардир.\nОчиғи, оиламизда кўпчилик ўқитувчи бўлиб ишлагани учун уларнинг соатлаб вақтларини турли ҳисоботлар тайёрлаш, конспектлар ёзиш, журнал тўлдиришга ва ҳаказоларга сарфлаб келишини кўриб улғайганман.\nХоҳлардимки, Европада бўлгани каби ўқитувчиларимиз фақат бор эътиборини дарс ўтишга қаратиши, ва энг муҳими ўз касбини севиб ундан баҳра олиб яшаши керак.\n— Финландиядаликлар Ўзбекистон ҳақида қандай таассуротга эга?\n— Тўғрисини айтсам, финландияликлар мамлакатимиз ҳақида кўп ҳам маълумотга эга эмаслар. Ўзбекистон деганимда, айтилиши яқин бўлганиданми кўпинча Афғонистон ёки Покистон билан адаштиришади.\nЛекин ўзбекча гапира оладиган финлар ҳам бор. Мисол учун яқинда ижтимоий тармоқлар орқали фин йигитининг ўзбекча гапириб ўзбекларни Финландияга таклиф қилган видеоси тарқалди. Бу албатта қувонарли ҳолат.\nИнтерьвюнинг иккинчи қисми тез кунда сайтимизда эълон қилинади. Кейинги қисмда финлар характери, финча ҳаммом ва шу каби бошқа қизиқарли маълумотларни олишингиз мумкин.\nўзбек Финландия Хориждаги ватандошлар Суннат Самадов


Икки йиллик муаммо – Сурхон тонги\nБош саҳифа / Жамият / Икки йиллик муаммо\nИкки йиллик муаммо\nНоябр 10, 2019\tЖамият Изоҳ қолдириш 324 Кўрилди\nёки Узунда қурилган янги бозорга қачон йўл очилади?\n2018 йил Узун тумани марказида жойлашган бозор бузилгач, 80 дан ортиқ тадбиркорлар жойсиз сарсон-саргардонликда қолишган эди. Чунки эски бозор Обизаранг дарёсининг муҳофаза зонасида жойлашганди.\nШундан сўнг, бозор ўрнининг катта қисми бошқа бир тадбиркорга берилиб, у ерда ресторан ва ёзги павильон қад ростлади. Тадбиркор Алижон Аминовнинг айтишича, қад кўтарилаётган ресторан Обизаранг дарёсининг муҳофаза зонаси ҳудуди учун жой қолдирилиб, кейин қурилаяпти.\nЖойсиз, дўконсиз қолган тадбиркорлар учун эса туманнинг бошқа бир ҳудудида замонавий деҳқон ҳамда буюм бозорлари қуриб битказилган. Энг қизиғи, янги дўконларни қуришда тадбиркорлар ўз ҳисобидан маблағ сарфлашган бўлса-да, тадбиркорларнинг аксарият қисми у ерга боришмаган. Ҳалигача янги бозордаги 170 та дўконнинг эшиги қулфланган ҳолатда турибди. Чунки у ерга аҳоли бормагани сабабли тадбиркорларнинг ҳам савдо-сотиғи ўлган. Унда муаммо нимада?\nМаълумки, Узун тумани марказидан темир йўл ўтган. Эски бозор Термиз–Душанбе темир йўлининг ёқасида, ўнғай жойда жойлашган эди. Янги бозор эса темир йўлнинг нариги бетида. У ерга одамлар темир йўл устидан ўтган кўприк орқали 800 метр пиёда йўл юриб боришлари, автомобиллар эса темир йўлни айланиб, 5 километр босиб ўтиб боришлари мумкин. Йўлнинг ўнғайсизлиги сабабли туман аҳолисининг асосий қисми янги бозорга бормайди. Натижада, савдо-сотиқ ҳам бўлмайди. Тадбиркорлар эски бозорнинг бузилган қисмида ёйма ҳолда, айримлари эски бозор атрофидаги дўконларни ижарага олиб, амаллаб кун кўришяпти.\nМуаммога барҳам бериш учун эса кунига икки марта поезд ўтадиган темир йўл перезди очилиши ва у ерда шлагбаумлар ўрнатилиши лозим. Ва шу орқали янги бозорга аҳоли учун қулай янги йўл очилиши керак. Бу ҳолат бўйича оммавий ахборот воситаларида ҳам чиқишлар қилинди, бундан туман ҳамда вилоят мутасаддилари ҳам хабардор бўлишса-да афсуски, ҳеч қандай ўзгариш йўқ.\nБугун кўпчилик ёшларимиз, оила бошлиғи саналмиш эркакларимизнинг чет элга ишлаш учун кетаётгани ҳақида ачиниб, куюниб гапирамиз. Аммо мана шу каби жиддий муаммолар яна неча-неча фарзандларимизнинг, қолаверса, тадбиркорларимизнинг ишсиз қолишига сабаб бўлаяпти. Энди айтингчи, савдо-сотиғи ўлган тадбиркор одамларни ишли қилиш тугул рўзғорини ҳам бутлай олмаяпти.\nАхир қачонгача шу тарзда беэътибор яшаймиз? Агар муаммо ижобий ечим топса, минга яқин иш ўрни очилади. Бу шунча кишининг “қора қозони қайнайди”, дегани.\nУшбу масала бўйича ҳудудимизга ташриф буюрган Бош вазир А.Ариповга тўғридан-тўғри оғзаки мурожаат қилган эдим. Бош вазир шу жойнинг ўзида мутасадди ташкилот раҳбарларига муаммони бартараф этиш борасида топшириқ берди. Шундан сўнг мутахассислар келиб, муаммони ўрганиб кетишди. Мана бир ойдан ошди ҳамки, на хат-хабар бор, на бир жавоб. Ёки танаси бошқа дард билмас деганлари шумикан?\nОлдинги Ҳарбийлар билан мулоқот\nКейинги Ўзимизни қачон топамиз?…\nФеврал 13, 2018\t7,375\nМарт 9, 2018\t3,697\nАпрел 27, 2018\t3,550\nМай 15, 2018\t3,489\nФеврал 27, 2017\t3,128


ФЕРМЕРНИНГ ИМКОНИЯТЛАРИ БЕҲИСОБ | "Xazina" газетасининг онлайн саҳифаси\nЮртимизда деҳқончиликни янада ривожлантириш, қишлоқ хўжалиги экинларидан мўл ва сифатли ҳосил олиш, чорвачиликни замон талаблари асосида тараққий эттириш борасида хайрли ва самарали тадбирлар амалга оширилмоқда. Шу боис, фермерлар томонидан ғалла ва пахтачиликда юқори натижалар қўлга киритиб келинмоқда.\nКосон туманида фаолият кўрсатаётган «Рустам ота» фермер хўжалиги аъзолари ҳам 65 гектар майдонда пахтанинг серҳосил навини етиштириш учун астойдил меҳнат қилиб, дилқувонар натижаларга эришди. Музаффар Саидов раҳбарлик қилаётган ушбу жамоа пахтанинг «Порлоқ-4» уруғлик навидан 250 тонна га яқин сифатли хомашё териб давлат қабул пунктларига етказиб берди. Туманда биринчилардан бўлиб белгиланган шартномавий режани адо этишда эрта баҳордан қилинган ҳар бир агротехник тадбир сифатли ва самарали олиб борилганлиги, минерал ва маҳаллий ўғитлардан оқилона фойдаланилгани муҳим замин ҳозирлади.\nДаромад яхши бўлса, фермер хўжалиги моддий техника базасини яхшилаш, ишчи-хизматчиларнинг маънавий жиҳатдан қўллаб-қувватлашга асосий эътибор қаратилади.\nЙигирма йилдан буён фермер хўжалигини бошқариб келаётган Музаффар Саидов ўз фаолияти давомида кўплаб ишчи ўринлари яратиб, аҳолини иш билан таъминлашга ҳам алоҳида аҳамият қаратмоқда.\nАйни кунларда фермер хўжалиги ихтиёрида Украина давлатидан олиб келинган 60 бош зотдор сигирлар, 200 бош майда шоҳли моллар бўлиб, уларни боқишга, сут ва гўшт етиштиришни яхши йўлга қўйишга ҳаракат қилинаётганлиги таҳсинга лойиқ.\nМамлакатимизда тадбиркорлар учун қулай имкониятлар мавжуд. Бундан оқилона фойдаланаётган фермер М. Саидовнинг келажакдаги мақсадлари ҳам эл маъмурчилигини таъминлашга қаратилган. Яна шуниси аҳамиятлики, парваришланаётган сигирларнинг ҳар бири 30 литргача сут бермоқда. Айни кунларда сут ва гўшт маҳсулотлари ички бозорларга тарқатилмоқда.\n– Зотдор сигирлар сонини кўпайтиришга ҳаракат қилаяпмиз. Мақсадимиз замонавий усулда сутни қайта ишлайдиган корхона қуришдан иборат, – дейди Музаффар Саидов. – Бу ниятимизни амалга ошириш режаси устида иш олиб бораяпмиз. Сутни қайта ишлаш цехини ишга туширсак, ходимларимиз сони юз нафардан ортади. Халқимиз дастурхонига сифатли ва арзон маҳсулот етказиш билан бирга бўш иш ўринлари ҳам яратилади.\nФермернинг орзулари амалга ошса, замонавий аппаратлар ёрдамида қайта ишланган сифатли маҳсулотлар халқимиз дастурхонидан ўрин олади. Яна шуни ҳам айтиш жоизки, солиқ идоралари ходимлари ҳам тадбиркорларнинг яқин кўмакчисига айланиш учун астойдил ҳаракат қилишмоқда.\n– Мамлакатимиз солиқ соҳасида кечаётган ислоҳотларни кенг жамоатчиликка, хусусан, тадбиркорларга етказиш, улар ўртасида бу борада тушунтириш ишлари олиб бориш бугунги кунда муҳим жараён ҳисобланади, – дейди Косон тумани ДСИ ходими Шавкат Муродуллаев.\n– Шу боис, фермер хўжаликларига ҳар томонлама кўмак бериш, ҳисоботларни тайёрлашга ёрдамлашиш мақсадида туман Давлат солиқ инспекциясининг малакали ходимлари бириктирилган, «Рустам ота» фермер хўжалиги ҳам қишлоқ хўжалиги экинларидан мўл ҳосил етиштириб, чорвачиликда ҳам ютуқларни қўлга киритиб келмоқда. Ушбу фермер хўжалигига тажрибали ходим Анвар Муродов бириктирилган бўлиб, тизимдаги янгилик ва ўзгаришлар ҳақида ва қўшилган қиймат солиғини тўлаш тартиблари тўғрисида тушунтириш ишлари олиб бормоқда.\n«Рустам ота» фермер хўжалигида амалга оширилаётган ижобий ишлар таҳсинга лойиқ. Фермер Музаффар Саидовнинг изланишлари туфайли хўжалик ривожланиб бормоқда. Бундан ташқари, нафақат хўжалик ишчи-хизматчилари, балки бошқалар ҳам манфаат кўради. Чунки, сифатли сут, гўшт маҳсулотлари халқимиз дастурхонини янада бойитади.


Kompyuter tarmoqlari - информатика, презентации\nKompyuter tarmoqlari va ularning turlari ishlash mohiyati\nЛокал ҳисоблаш тармоғига кириш. локал ҳисоблаш тармоғининг ташкил этувчилари ва уларнинг турлари\nМаърузачи: Атамурадов Ж.Ж.\nЛокал тармоқнинг пайдо бўлиши.\nЛокал ҳисоблаш тармоғининг ташкил этувчилари ва уларнинг турлари.\nКомпютер тармоқлари - компютер ва телекоммуникатсия технологияларининг иккита энг муҳим илмий ва техник соҳалари эволютсияси натижасидир.\nКомпютерлар гуруҳи бир-бири билан ўзаро боғлиқ вазифаларни бажаради ва маълумотларни автоматик режимда алмашади.\nБошқа томондан, компютер тармоқлари узоқ масофалар бўйича маълумотларни узатиш воситаси сифатида кўриб чиқилиши мумкин, улар турли телекоммуникатсия тизимларида ишлаб чиқилган мълумотларни кодлаш ва мультиплексациялаш усулларидан фойдаланади.\nЎзининг туғилишига, компютер тармоқлари (Networks) компютер эгаларининг маълумотларини алмашиш ва мулоҳазаларини билдиришлари ва қайта алоқа ўрнатиш эхтиёжлари сабаб бўлган. Ўз номидан маълумки компютер тармоғи бир-бирига тармоқ орқали боғлиқ бўлган компютерлар мажмуидир. Ушбу компютерлар маълумотларни узатадиган кабеллар ёки симлар ёрдамида бир-бирига уланиши мумкин. Сўнгги пайтларда радио тўлқинларидан ёки инфрақизил маълумотларни узатувчи симсиз тармоқлар оммалашган. Шундай қилиб, тармоқлар пайдо бўлиши билан, компютердан флоппи билан компютерга ишлашга ҳожат йўқ эди.\nБир нечта мустақил компютерларни бир ҳисоблаш тизимига бирлаштириш ғояси ўтган асрнинг 60-йилларида пайдо бўлди. 1965 йили Массачусетс Технология институти аспиранти Ларри Робертс иккита компютер ўртасида дискрет маълумотлар пакетларини ўтказиш бўйича тажриба ўтказди.\nМаълумотларни узатиш учун Робертс томонидан ишлатилган алгоритмлар АРПАНЕТнинг янги глобал ҳисоблаш тармоғи учун асос бўлди. Ушбу тармоқ 1969 йилда Advanced Research Agency (Илғор тадқиқот агентлиги) (ARPA) томонидан яратилган ва охир-оқибат у аллақачон мавжуд бўлган бошқа тармоқлар билан бирлаштирилган. Компютер тармоқларининг бу комбинатсияси замонавий Интернетнинг шаклланишига асос бўлди.\nБуларнинг барчаси маҳаллий компютер тармоқлари сонининг кўпайишига олиб келди.\nТармоқда бир неча хил серверлар бўлиши мумкин. Компютер тармоғи ўз мижозларига қандай хизматлар туркумини таклиф этиши, уларнинг сервиси қандай бўлиши жуда муҳимдир.\nFayl - server\nFaks – server\nЭлектрон почта (E-mail)\nБевосита мулоқот (Chat)\nФайл - сервер - мижозга ахборот сақлаш қурилмаларида сақланувчи файллардан фойдаланиш имконини беради. Бунда сервер барча ишчи стантсияларидан файлларга кириш имконини бериши зарур. Шунигдек, ахборотларни ҳимоя қила олиш вазифаси ижобий ҳал этилади;\nПринт - сервер умумий ҳолда кўпгина мижозларга бир нечта принтер орқали хизмат кўрсатишни таъминлайди. Бунда сервер чоп этилувчи ахборотларни қабул қила олиши ва уларни навбати билан чоп этишга чиқариши керак\nФакс – сервер -мижозларга факс-модем телефон тармоқлари билан мужассам тармоқли хизмат кўрсатишни таъминлайди. Бу гўё ахборот чиқаришга ўхшайди (принтер каби). Факс-сервер олган факсимал хабарлар алоҳида тармоқда қайта ишланади.\nЭлектрон почта (Е-mail) - мижозлар ўртасида, улар бир-бирларидан қанча узоқликда жойлашганлигидан қатъий назар, ахборот алмашишни таъминлайди. Бу эрда жараён худди оддий почта каби кечади. Электрон хат ўз адресига эга. Уни жўнатувчи десак, қабул қилувчи хам ўз адресига эга. «Хат» почта қутисига ташланади (яъни почта сервери) ва почта серверлар системаси ёрдамида қабул қилувчи почта қутисига этказилади, яъни бу эрда узатувчи ва қабул қилувчининг махсус каталоглари мижозга хизмат қилувчи компютерда жойлаштирилган бўлади. Шу тариқа хатлар файллар сифатида узатилади.\nБевосита мулоқот (Chat) , бунда аниқ вақтда махсус дастур таъминоти ёрдамида икки ёки ундан ортиқ мижозлар ўзаро ахборот (матнли, товуш, видео) алмашиниши тушунилади. Рақамли видеокамералар, товушли карталар, микрофонлар, мултимедиа воситаларини қўллаганда, видеоконферентсиялар ўтказиш имконияти туғилади. Бундай ҳолатларда компютерлар юксак унумдор ва тармоқнинг ўтказиш қобилияти кучли бўлиши лозим. MS Net Meeting – дастури орқали бевосита мулоқотни амалга ошириш мумкин .\nТАРМОКЛАРНИНГ ТЕХНИК ВОСИТАЛАРИ\nКомпьютер тармоклари: сервер (хизматчи компьютер), концентратор (HUB), ахборот узатиш кабеллари ва модемдан ташкил топади.\nСервер – тармок ишини таъминловчи махсус компьютер. Сервер дискларида компьютерларни биргаликда ишлаш имконини берувчи дастурлар, маълумотлар омборлари ва бошкалар сакланади.\nКонцентратор (HUB) – тармокда компьютерларни узаро ахборот алмашинувини таъминловчи махсус курилма. Улар 8, 12, 16 ва 24 та компьютерни узаро боглаши мумкин.\nАхборотни узатиш кабеллари – тармокда ахборотни бир компьютердан бошкасига узатиш учун хизмат килади.\nМодем – ахборотларни компьютердан узатиш кабелига утказувчи махсус электрон курилма.\nАхборотни узатиш кабеллари\nЭътиборлариз учун рахмат\nАвтор: Inoyatov Sherzod Muhiddinovich\nНомер свидетельства: 512969


UzNews - Ҳамширалик ўзини ўзи банд қилувчи фаолият турлари рўйхатига киритилди\nҲамширалик ўзини ўзи банд қилувчи фаолият турлари рўйхатига киритилди\nШунга кўра, 1 июлдан бошлаб ҳамширалик иши билан шуғулланувчиларнинг даромадидан даромад солиғи ундирилмайди.\nt.me/vaksinauzb / Иллюстрация\nҲамширалик иши ўзини ўзи банд қилган шахслар шуғулланиши мумкин бўлган фаолият турлари рўйхатига киритилди.\nБу борада президентнинг “Соғлиқни сақлаш тизимида олиб борилаётган ислоҳотларни изчил давом эттириш ва тиббиёт ходимларининг салоҳиятини ошириш учун зарур шарт-шароитлар яратиш тўғрисида”ги фармонида белгилаб берилди.\nФармонга кўра, ҳамширалик иши фаолиятини амалга оширувчиларга ўзини ўзи банд қилган шахслар учун ўрнатилган тартиб билан бир қаторда қуйидаги талаблар қўйилди:\n– ҳамширалик иши фаолиятини фақат ўрта тиббий ёки олий ҳамширалик иши йўналиши бўйича олий маълумотга эга Соғлиқни сақлаш вазирлигининг тегишли ахборот тизимида 2022 йил 1 январдан бошлаб рўйхатдан ўтган шахслар амалга ошириши;\n– ҳамширалик иши фаолияти билан шуғулланаётган шахс белгиланган муддатларда ўз малакасини ошириб бориши каби талаблар белгиланган.\nЭслатиб ўтамиз, 2020 йил 23 декабрдаги 806-сон Ҳукумат қарори билан ўзини ўзи банд қилиш тартибида меҳнат фаолиятини амалга ошириш натижасида олинган даромадларга жисмоний шахслардан олинадиган даромад солиғи татбиқ этилмаслиги белгилаб қўйилган.


Ўзбекистонда Фуқаролик авиацияси борткузатувчилари Бутунжаҳон куни нишонланди\n09:01 / 13.07.2015\n12 июль куни ҳар йили анъанавий тарзда кўпроқ стюард ва стюардесса номи билан аталадиган фуқаролик авиацияси борткузатувчилари томонидан касб байрами сифатида нишонланади.\nБу касб 80 йилдан кўпроқ тарихга эга. Бу касб 1928 йилда Германияда, самолёт бортига асосий вазифаси парвоз пайтида хизмат кўрсатишдан иборат бўлган махсус одам – стюард олина бошлагандан кейин пайдо бўлган. Унгача бу вазифани самолётнинг иккинчи учувчиси бажарган ва унинг бу ишларга чалғиши хавфсизлик нуқтаи назаридан хавфли ҳисобланган.\nАввал борткузатувчилар вазифасини эркаклар бажарган, улар кўпинча ресторанларнинг собиқ официантлари орасидан танланган. Бироқ 1930 йилда АҚШда авиакомпаниялар учун қўшимча реклама сифатида бу вазифага хушбичим қизларни ишга олиш қарор қилинган.\nАвиация тарихида Айова штатилик Эллен Черч биринчи стюардесса ҳисобланади. Черч стюардесса сифатида биринчи парвозини 1930 йилнинг 15 майида Сан-Франциско-Шайенн рейси бўйича амалга оширган.\nЗамонавий борткузатувчининг асосий вазифасига парвоз пайтида йўловчиларнинг хавфсизлигини таъминлаш киради. Бундан ташқари, стюард ва стюардессалар йўловчилар парвоз пайтида ўзларини қулай сезишлари учун барча нарсани муҳайё қиладилар.\nЎзбекистон мустақилликка эришгандан кейин мамлакатда кучли, жаҳон стандартларига жавоб берувчи, замонавий моддий-техника базаси ва юқори малакали ходимларига эга фуқаролик авиациясига асос солинди.\nЮқори кўрсаткичларга илғор техника ва технологияларсиз эришишнинг иложи йўқ. Айни пайтда “Ўзбекистон ҳаво йўллари” Миллий авиакомпаниясининг самолётлар паркида бир қатор замонавий самолётлар, жумладан 10та Airbus-А320 ва 4та Boeing-767-300ER самолётлари мавжуд. Бугунги кунда Ўзбекистон байроғи ранглари билан безалган самолётлар 20дан кўпроқ давлатга парвоз қилади.\nМиллий авиакомпания ўз фаолиятини доимий равишда такомиллаштириб боргани туфайли янги сарҳадларга эришмоқда. 2014 йил якунларига кўра авиакомпания томонидан 23 минг 811 та рейс амалга оширилди, 2 млн 625 мингдан кўпроқ йўловчига хизмат кўрсатилди. Шу билан бирга 42 минг 812 тонна юк, жумладан почта ва пулли юк ташилди.\nКомпания хизмат кўрсатиш сифатини мунтазам ошириб боришга катта аҳамият беради. Айни пайтда электрон чипталар тизими жорий қилинган бўлиб, мижознинг истагига кўра чипталар уйга ёки кўрсатилган манзилга етказиб берилади. Аэровокзал мажмуалари ва унга ёндош ҳудудларда турли қулайликлар таклиф қилинмоқда. Бортда тортиқ қилинадиган овқатларнинг сифатига катта аҳамият берилади. Йўловчилар учун мўлжалланган таомнома мунтазам янгиланиб турилади. Cetring давлат унитар корхонасининг ишлаб чиқариш қувватлари минглаб порция иссиқ ва совуқ таомлар тайёрлаш, барча авиалинияларда турли ичимликлар ва ҳўл мевалар таклиф қилишга имкон беради. 300 дан ортиқ таом Global Test мувофиқлик сертификатига эга.\n“Ўзбекистон хаво йўллари” парвозлар хавфсизлигини ва ишончлилигини таъминлаш соҳасида кўплаб нуфузли мукофотларни қўлга киритган. Хусусан, 2014 йилда Ўзбекистоннинг учта аэропорти “МДҲ давлатлари орасида йилнинг энг яхши аэропорти” нуфузли танловида турли йўналишлар бўйича энг юқори поғоналарни эгаллади: Бухоро аэропорти йилига 100 мингдан ярим млн.гача йўловчига хизмат кўрсатувчи аэропортлар орасида “Энг тез ривожланаётган аэропорт” унвонига лойиқ деб топилди, “Самарқанд” ва “Урганч” халқаро аэропортлари “Ишлаб чиқаришни ривожлантиришга қўшган катта ҳиссаси” йўналишида ғолибликни қўлга киритди.


Аҳолини йиллар давомида қийнаб келаётган муаммо ҳал қилинди | O'zLiDeP\nO`zLiDeP Гулистон шаҳар Кенгаши депутатининг ташаббуси билан яроқсиз ҳолга келган сув қувурлари янгиси билан алмаштирилиб, аҳоли муаммоси ҳал қилинди.\nХалқ депутатлари Гулистон шаҳар Кенгаши депутати Сайдимқул Бегимқуловга Гулистон шаҳри аҳолисидан мурожаат тушди. Мурожаатда Гулистон шаҳри “Сайқал” маҳалла фуқаролар йиғини ҳудудидаги кўп қаватли 90, 102 ҳамда 2-уйнинг ертўласи кўп йиллардан буён сув билан тўлиб, бу аҳоли учун бирмунча ноқулайликлар келтириб чиқараётганлиги ҳақида ёзилган.\nДарҳол ишга киришган Сайдимқул Бегимқулов бир неча мутасадди ташкилотларни жалб қилган ҳолда уйлар тагидан ўтган ичимлик сув тармоғи ёрилганлигини аниқлади. Шаҳар Сув оқава унитар корхонасининг 3 та техникаси ва ишчилари жалб қилинган ҳолда уйларнинг ертўласи тозаланди. Янги сув қувури олиб келиниб янги ичимлик суви тармоғига уланди. Кўп йиллардан буён ҳал бўлмай келаётган аҳоли мурожаати депутат аралашувидан сўнг ижобий ечим топди.\n- Бу савобли ишни амалга оширишда истеъмолчилар ҳуқуқларини ҳимоя қилиш вилоят бўлими ҳамда бир нечта мутасадди идоралар яқиндан кўмак беришди, - деди Сайдимқул Бегимқулов. - Аҳолини йиллар давомида қийнаб келаётган муаммо ҳал қилинди.


Мирзиёевнинг яна бир қарори ўзгарди: Газ тўловларини давлат йиғади - BBC O'zbek\nМирзиёевнинг яна бир қарори ўзгарди: Газ тўловларини давлат йиғади\n14 Ноябр 2017\nПрезидент Мирзиёев шу йилнинг 20 апрелида чиқарган "Газ таъминоти тизимида бозор механизмларини кенг жорий этиш чора- тадбирлари тўғрисида"ги қарорини бекор қилди. Газ таъминоти ва тўловларни йиғиш хусусий операторларга топширилмайди.\nАпрелда чиқарилган қарор 13 ноябрда Президент имзолаган янги қарор орқали бекор қилинган.\n"Электр энергияси ва табиий газ назорати ва ҳисобининг автоматлаштирилган тизимини жадал жорий этиш чора-тадбирлари тўғрисида"ги қарорда айтилишича, "электр энергияси ва табиий газ назорати ва ҳисобининг автоматлаштирилган тизимини янада жорий этиш юзасидан таклифлар тайёрлаш бўйича Ишчи комиссия аъзолари ўртасида музокаралар" бўлиб ўтган.\nЎзбекистонда газ тўловларини ундириш хусусийлаштирилади\nПрезидентнинг яна бир қарори ўзгарди: Электричка ўрнига метро\nҚарордан маълум бўлишича, дастлаб хориждан 2 миллион дона электр энергияси ва табиий газни ҳисобга олиш ускуналари келтирилади.\nУскуналар "Sagemcom", "Elster GmbH" компаниялари ва "Toshelectroapparat" МЧЖ ХКдан истисно тариқасида тендер савдоларини ўтказмасдан харид қилинади.\nҚарорда нима учун бу ширкатларга имтиёзлар берилгани борасида изоҳ берилмаган.\n"Ўзбекэнерго" ва "Ўзтрансгаз" жамиятлари қурилиш-монтаж ишларини, маҳаллий товарлар ва хизматларни харид қилишнинг молиялаштириш манбалари этиб белгиланган.\nҲисоблагичлар учун ким пул тўлаши номаълум\n"Ўзтрансгаз" ширкатидан исми сир қолишни истаган масъулнинг Би-би-сига айтишича, янги ускуналар ўрнатиш эвазига жорий қилинадиган тўлов тизимидаги кўп жиҳатлар ҳозирча мавҳум.\n"Бу ҳақда Вазирлар маҳкамаси таклифларини беради. Шуниси маълумки "Ўзтрансгаз" ушбу ҳисоблагич ускуналарини ўрнатиб, унга газ етказиб беради. Аммо уларга пулни ким тўлаши номаълум", - дейди суҳбатдош.\nОлдинги қарорда ҳисоблагичлар "Ўзтрансгаз" томонидан ўрнатилиши ва пули бир йил ичида истеъмолчи томонидан тўланиши кўрсатилган эди.\n6 ой яшаган қарор\nПрезидент Мирзиёевнинг 20 апрелда чиқарган "Газ таъминоти тизимида бозор механизмларини кенг жорий этиш чора- тадбирлари тўғрисида"ги қарори 6 ой амал қилди.\nУнда газ таъминоти ва тўловларларни ундириш хусусий корхоналарга топширилиши кўрсатилган эди.\nУнда хусусий операторлар барча қарзларни ундиришни ҳам ўз зиммасига олиши ҳамда кейинги йиғимлар учун масъул бўлиши маълум бўлганди.\nХусусий операторлар газ танннархига кўпи билан 21 фоизгача устама қўйиши белгилаб қўйилганди.\n"Қарорда ёппасига хусусийлаштириш кўрсатилмаганди. Ҳар бир вилоятдан биттадан туман танлаб олинганди. Аммо ушбу тизим ишламагани сабаб ундан воз кечилди. Газ нархи учун йиғимларни тўплаб Мажбурий ижро бюросига топширилди. Улар хизмати учун маълум ҳақ олади. Тўпланган пулни эса тегишли корхоналар ўз хизмат ҳаққидан келиб чиқиб олаверади. Давлат газини хусусий қўлларга топшириб қўйиш осон иш эмас", дейди қарор бекор қилинганига ўз муносабатини билдирган масъул.\nЎзбекистоннинг янги Президенти Шавкат Мирзиёев қабул қилган қарор ва тайинловларини кўп ўтмасдан бекор қилиш билан эсда қолмоқда.\nПрезидент Шавкат Мирзиёев 2017 йил февралида Тошкент аэропортининг Жанубий Корея билан ҳамкорликда Ҳумо қуши шаклида қуриладиган янги терминали техник-иқтисодий асосини тасдиқлаган эди. Июнда эса қурилиш президентнинг бошқа қарори билан тўхтатилди.\nБунга "турар ва нотурар жой биноларини бузишга, Қорасув каналининг ўзанини ўзгартиришга, аҳолини кўчиришга, буларнинг бари биргаликда қурилиш ишлари олиб борилаётган ҳудуддаги аҳоли норозилигига сабаб бўлиши" важ қилиб кўрсатилди. Кейинроқ қурилиш яна қайта бошлангани ҳақида хабарлар пайдо бўлди.\nЛекин энг шов-шувли ўзгариш бу эмас. Шавкат Мирзиёевнинг 2016 йил 2 декабрдаги фармони билан 2017 йил 1 апрелдан бошлаб жаҳоннинг 27 мамлакати, хусусан, Буюк Британиядан келаётган маълум тоифадаги сайёҳлар учун кириш визалари бекор бўлишини эълон қилди.\nПрезидентнинг бу илғор фармони жамоатчилик томонидан илиқ кутиб олинди. Хусусан, Британиядаги қатор машҳур нашрлар ҳам айнан шу янгиликка ишониб, 2017 йилда бориш лозим бўлган жаҳон мамлакатлари рейтингларига Ўзбекистонни кирита бошлади.\nБироқ 22 декабрь куни (биринчи фармондан 20 кун ўтгач) Шавкат Мирзиёев бошқа бир фармон билан визасиз тартиб жорий этилишини 2021 йилгача кечиктирди. Қизиқ томони, ваъда қилинган визасиз тартиб кечиктирилгани ҳақидаги ахборот 2017 йил 9 январида, фармон имзоланганидан 18 кун ўтиб эълон қилинган эди.\nПрезидент Мирзиёев Тошкентда электрлаштирилган тезюрар ҳалқа темирйўлини қуриш тўғрисидаги қарорни 2017 йил 19 май куни имзолаган эди. Орадан беш ой ўтиб Президент бошқачароқ кўрсатма бергани маълум қилинди.


Саломлашиш бўйича турли давлатлардаги одатлар\nКасалланганлар сони 33 446 428\nСоғайганлар сони 24 763 604\nВафот этганлар 1 004 195\nСаломлашишлар ҳақида олдин ҳам жуда кўп марта ёзишган. Дунё жуда хилма-хил. Яна бир бор сизни дунёнинг турли бурчакларида истиқомат қилаётган одамлар бир-бирлари билан қандай саломлашиши билан танишишга чорлаймиз.\nМасалан, Тунисда бир-бири билан учрашиб қолган шахслар аввал таъзим қилишади, кейин эса ўнг қўлини пешанасига, кейин лабига ва сўнгра эса юрагига теккизишади. Бу ишоралар билан сиз ҳамроҳингиз билан саломлашаётиб уни ҳурмат қилишингизни, у ҳақида гапираётганингиз ва уни ўйлаётганингизни ифода этар экансиз.\nТинч океани оролларида жойлашган Тонге шаҳрида эса танишини учратиб қолганда оёқларини қоқиб, бошини қимирлатиб, бармоқларини қисирлатиб қўйишаркан.\nЯпонияда эса дўсти билан учрашганида таъзим қилишади.\nЭскимослар эса танишини учратганларида енгилгина унинг боши ва елкаларига уриб қўйишади.\nЯнги Гвинеяда кои-ри қабиласи бир-бири билан учрашганида ияги остини қитиқлаб қўйишар экан.\nКениянинг жанубида акамба қабиласи бўлиб, улар учрашиб қолишганларида ҳурмат белгиси сифатида бир-бирларига тупуриш одат бўлиб қолган.\nГреландияликларда эса ҳеч қандай расмий саломлашиш шакли йўқ экан, шу сабабли ҳам улар учрашган вақтда “Об-ҳаво яхши” деган сўзни айтиш билан чекланиб қўя қолишаркан.\nАгар классик қўл бериб кўришиш ҳақида гапирадиган бўлсак, бундай саломлашиш жуда ҳам узоқ вақт олдин пайдо бўлган деб ҳисоблаш мумкин, бундай саломлашганда бўш қўлингизни узатишингиз билан унда ҳеч қандай қуролингиз йўқлигини ва сиз қаршингизда турган кишига нисбатан яхши ниятда эканлигингизни ифода этади. Ана шунақа хилма-хил ва сирли дунё бу…\nКиритилди: 03:00 17.09.2020. Ўқилди: 1355 марта. Фикрлар сони: 0 та.


ОЗИҚ-ОВҚАТ МАҲСУЛОТЛАРИ УЗЛУКСИЗ ТАЪМИНЛАНМОҚДА » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » ОЗИҚ-ОВҚАТ МАҲСУЛОТЛАРИ УЗЛУКСИЗ ТАЪМИНЛАНМОҚДА\nОЗИҚ-ОВҚАТ МАҲСУЛОТЛАРИ УЗЛУКСИЗ ТАЪМИНЛАНМОҚДА\nКоронавирус инфекцияси билан боғлиқ ахборотлар айрим юртдошларимизнинг ўринсиз хавотирига сабаб бўлмоқда. ана шунадй вазиятда бозорларда, йирик савдо марказларида нарх-навонинг асоссиз оширилишини олдини олиш мақсадида Бош прокуратура ҳузуридаги Департаментнинг Хоразм вилоят бошқармаси, вилоят солиқ бошқармаси ва бошқа тегишли ташкилотлардан иборат ишчи гуруҳ фаолияти йўлга қўйилиб, нарх-наво барқарорлигини таъминлашга қаратилган чора-тадбирлар белгиланди.\nУрганч марказий деҳқон бозори вилоятнинг энг катта бозорларидан бири саналади. Бу ерда аҳоли учун зарур бўлган минг хил турдаги махсулотларнинг савдоси яхши йўлга қўйилган. Бозорда фаолият юритаётган 2 мингдан ортиқ тадбиркорлар аҳолини сифатли ва арзон маҳсулотлар билан таъминлаш ҳаракатидалар. Бозорда ташкил этилган “Элга хизмат” расталарида гўшт, ёғ, тухум каби истеъмолбоп махсулотлар бошқа савдо марказларига нисбатан арзон. Шунингдек, “Даладан – дастурхонга” шиори остида мева-сабзавот ва полиз экинлари учун алоҳида павильонлар ажратилган бўлиб, бу ерда қайта ишлаш корхоналари, кичик бизнес ва хусусий тадбиркорлик субъектлари, чорвачилик, паррандачилик, балиқчилик ҳамда асаларичиликка ихтисослашган хўжаликлар, фермер ва деҳқонлар она заминимизда етиштирилган турли хил озиқ-овқат ва қишлоқ хўжалиги маҳсулотлари билан аҳолига хизмат кўрсатмоқдалар.\n-Ҳар доим шу бозордан харид қиламан. Аҳолини озиқ-овқат маҳсулотлари нархи ошди деган ваҳифа асоссиз. Бугун арзонлаштирилган растадан 38 минг сўмга гўшт сотиб олдим. Помидор 16 минг сўм. Баҳорда қовун-тарвуз маҳсулотлари ҳам бозорларимизни тўлдириб турипди, - дейди урганчлик харидор Холжон Рахмонова.\nЎзбекистон Республикаси Бош прокуратураси ҳузуридаги департаментнинг Хоразм вилояти бошқармаси, унинг ҳудудий бўлимлари, вилоят солиқ бошқармаси, маҳаллий ҳокимликлар ва бозор маъмурияти томонидан бозорларда махсулот нархларини бир хил ушлаб туришга, аҳолига қулай савдо шароитини яратишга ҳамда тўловни пластик карточкалар орқали эркин амалга оширишга алоҳида эътибор қаратилмоқда. Шунингдек департамент ходимлари томонидан сотувчи ва харидорлар билан суҳбатлар зтказилиб, савдо жараёнида учрайдиган ноқонуний ҳаракатларни олдини олиш борасида керакли маълумотлар тақдим этилмоқда. Айниқса бозорнинг энг асосий кириш қисмларида Департамент органларининг ишонч телефонлари ва савдо маданияти билан боғлиқ ахборотлар акс этган баннерлар илиб қўйилган.\n- Бозор ҳудудида жойлашган заҳира омборлари аҳоли учун истеъмолбоп ва сифатли озиқ-овқат маҳсулотлари билан таъминланган, - дейди Урганч марказий деҳқон бозорри бошқарув раиси ўринбосари Ўткир Собиров. Маҳсулотларнинг узлуксизлигини таъминлаш учун таъминотчи корхоналар, агрофирма ва фермер хўжаликлари билан хамкорлик яхши йўлга қўйилган. Энг асосийси санитария ва эпидемиология, ветеринария хизматлари махсулотлар сифатини таъминлаш, сифатсиз махсулотларнинг бозорга киришини чеклаш буйича мунтазам назорат ва лаборатория тахлилларини олиб бормокдалар.\nБугун мутасадди ташкилотлар томонидан бозорларда мавжуд савдо расталарида бир-бирига мос турдаги маҳсулотларнинг ёнма-ён сотилишини таъминлаш, белгиланмаган жойларда ясама тарзда ўзбошимчалик билан қурилган савдо расталарини бартараф этиш, ерда, белгиланмаган жойларда, ва гигиена талабларига жавоб бермайдиган жойларда савдо қилаётган фуқароларни бозорда мавжуд бўш турган савдо расталарига ўтказиш ишлари ҳам олиб борилмоқда. Ижтимоий тармоқлардаги озиқ-овқат захираси танқислиги билан боғлиқ маьлумотлар асоссиз эканлигини вилоятимизда фаолият олиб бораёган йирик савдо мажумаларидаги тўкинликдан ҳам кўриш мумкин. Эътиборлиси, савдо марказларидаги истеъмолбоп махсулотларнинг нархлари дехқон бозорларидаги нархлар билан деярли бир хил. Савдо мажмуаларида дехқон ва фермерлар билан шартнома қилиниб, сифатли махсулотлар узлуксизлиги таъминланмоқда.\n-Ота-боболаримиз доим сабр-тоқат, шукроналик билан яшаган. Бугун бозорларимиз, савдо марказларимиздаги тўкинчилик ҳудди ёздагидек. Карантин даврида тадбиркорларимиз халоллик билан фаолият олиб бориши лозим. Айниқса, харидорлар билан савдогарлар ўртасида соғлом муҳит хукм суриши ўринли. Тадбиркорларимиз тарозидан тўғри фойдаланса, бугунги ризқимиз янада баракали бўлади, - дейди Урганч шаҳар бош имоми Ҳасанбой Кенжаев.\n-Мен доим Урганч шаҳридаги савдо марказидан харид қиламан, - дейди харидор Татяна Худоёрова. “Гастроном” савдо марказидаги озиқ-овқат маҳсулотларининг нархи бозорники билан бир хил. Асосийси, бу ерда сут, гўшт, тухум маҳсулотлари доим янги олиб келинади. Бугунги харид жараёнида Департамент ходимлари томонидан суҳбатлар олиб борилиб, агарда савдо фаолиятида ноқонуний ҳаракатлар сезилган тақдирда “Ишонч телефон”ларига мурожаат қилишимизни айтиб ўтдилар. Давлат ташкилотларининг бу каби эътибори, албатта халқимизнинг вахифасиз, тинч яшашига ундайди.\nБир сўз билан айтганда Хоразм вилоятида одамлар Коронавирус воҳимасига тушмасдан белгиланган ҳимоя чораларини кўрган. Энг муҳими ўзаро хамжихатлиликни таьминлаган ҳолда яҳши ниятлар билан ўз юмушларини бажармоқда. Юртимизда амалга оширилаётган бу каби ишларнинг бош мақсади юртдошларимизнинг турмуш даражасини яхшилаш, уларнинг истеъмол товарларига бўлган эҳтиёжларини янада тўлиқроқ таъминлаш ҳамда муносиб яшаш шароитларини яратишдир. Энг асосийси, мазкур йўналишда амалий ишлар изчил давом этади.\nХоразм вилояти бошқармаси катта инспектори